Kabiasaan neng roma manabi badha acara rajeh ka'dhinto ghi biasannah amassak plotan salak. Ngebey plotan salak jareya manabi e compok ghi coma areh rajeh ban badha acara biaosm Manabi acara biasa ghi oreng lok toman ngebey plotan salak. Biasannah ebhu amassak jareya bhakto kalagghunnah tellasen. Pokol4 sobbhu jareya ebhu ngaremrem plotan jaruah korang lebbhi selama 2 jam an jaruah. Lastareh dha' neka kulah biasannah neng dhapor mentoen marot nyior bein se la ampon ekombik jaruah malemmah. San marennah deiye kan pokol 6 neka ebhu amassak keroncong sambih naburaghi ghua mera ka tna'an ka'dhinto. Ban san lastareh lajuh e dh'ar bhareng ban e soghuaghin neng amper roma ban ngakan bhareng kaloargha.


Ghanggu' terro nis-manis Keng ta' tao aghabayya apa? Mayu aghabay manisan dari cacap ghampang ekaghabay. cokop abhandha ghula pote ban cacap. tape bhuto bakto se abak bannya' polana nangghin jhemmur pakerreng cacap se mare ekella. bakto jiya se maabitdhan keng mon andi' oven bisa lebbi ceppet etembhang biyasana. Kalebbiyan ngangghuy jhemmuran lebbi serra' ban alami tape mon ngangghu oven kadhang ta' bisa pada maso seekaterro ollena kodhu open. Ya mon ta' open kadhang gharreng ghallu otaba korang kerreng, ya ollena pas ta' bhaghus. Manisan Cacap kodhu teppa' ta' olle talebat kerreng, ta' olle korang kerreng. mon aghabay bannya' bisa ejhuwal ban ekakan dhibi' otaba eyangka'aghi ka tamoy.


Robot neka sadhajana e cepta aghin dhari pamekkeran manossah namong anapah bisa lebbhi ghaduwan pekkeran robot dharipada manossah ?. Sabenderrah manossah neka lebbhian dhari robot, namong tenagannah neka lok padeh, bisa bein manossah se ngebey ban se ngerancang namong robot se alakoh. Hal jareya tantonah bisa bein e kaghebey, sebeb fongsenah robot paneka engghi k'dhinto a bhanto manossah ngebey settong kalakoa jaryah jhau lebhi ghampang dhari biasannah. Hal neka lakar la tugassah robot se eka'dhimmah bisa a bhanto kalakoan daddhi se lebbhi ghampang. Daddhi antarannah teknologi se samangken sajhen tengghi, ghi' tengghian otakkah manossah se eka'dhimmah loar biasannah bisa nyepta aghin bhereng se bisa alakoh napah bein.


Fitness ajiah serangkaian kegiaten fisik se bennyak manfaatteh ghebey abek, akadik ngingkataghi kebugaran ben mentallah seseoreng. Umummah mereka se ngelakonen fitness andik alasen dhibik, akadik ghebey ningkataghi berrek bhedhen, noronaghi berrek bhedhen, otabeh olle bhedhen se bedeh ototteh. Keng selaen ketellok hal ghellek, bedeh kiah alasen ngontongen se bisa e rassaen mon seseoreng mampu ngelakonen lateyan fitness e kennengan gym. Misallah ningkataghi rassah percaya diri. Akadik se le e jelasaghi seghilok eng jhek ngelakonen fitness e kennengan gym bisa noronaghi berrek bhedhennah kita, lemak bhedhen bisa e kekes seiring kebentok eng massa otot. Aobenah komposisi bhedhen ajiah se bisa ningkataghi rassah kepercayaan dirinah seseoreng neng adek eng umum.


Kabbhi kalakoan paste bede resikona, tape jhe' tako' ka resiko. Mara pasemangat nyare dunnya bi' dhasar niat ibadah de' Allah. Mun niatta ibadah, kabbhi bhakal ghampang ben nyaman. Alako e kantoran ruwa nyaman ghebey ngesse'e bakto kosong ben ghebey pengalamanna odi'. Ta' usah tako' asaing, adhebbhi kabbhi se bede ekalakoan. Nyamanlah mun la olle gaji kan bisa melle apa-apa pas bisa abhanto keluarga se bhutoh, masenneng reng tua ben taretan bi' kiya bisa aberri' ka oreng se abhutoaghi bhantuan salaen keluarga. Mun alako jhujhur, disiplin pas pade ben atoranna kantor, bhakal nyaman odi'na. Ta' repot-repot nyangsara. Lambe' se gi' ta' alako e kantor, sateya la bisa endi' pesse hasil dari kalakoan. Paste senneng bi' kobassa kiya mun apa bhai ollena pellona dhibi'. Pokok ye kodhu bannya' sokkorra ben enga' ka reng tua.


Andi berik norok ayanah entar ka kantorrah. Bekto noork ayanah ka kantor, Andi ajhelling kancanah ayanah, om tono, amain game ning hp nah. So andi pas e semma'en, pas e tanya om tono riyah amain apah. Andi pas e berrik taoh om tono mon game se e kamain riyah nyamanah PubG. Game riyah game perang-perangan se e kalebur Andi. Samarenah dhepak ka roma, Andi pas coba a download ning hp nah dhibik game PubG riyah. Samarenah download ternyata game riyah berrek sarah ka hp andi. Akhirrah moso andi e uninstal. Andi pas nyareh hp se andi kapasitas rajeh ghebey amain game riyah. Sjjhek areh ruah, andi tak toman a jhejen ning sakolanah. Angok mele pessenah e tabong ghebey melleh hp ghuk-lagghuk.


Badha jughan kakanan se hits nyamannah Tajhin Sobih. Jariya kakanan tradisional ban ampon kasohor se antero Nusantara melanah bannyak oreng se senneng. tajhin soih ka' dhintoh akadhi bubur otaba tajhin laennah se dhari tepong teriguh, tepong berres, tepong bohong, guleh merah, ban pateh. Tajhin sobih ka'dhinto essennah acem macem, molaen merah, muntiani, pote, ban eseram sareng guleh mera. Biasannah e bhungkos sareng dhaun geddheng, saenggha rrassannah lakar la nyaman ban semmoh arassah dhaun gheddeng. cere khas dhari tajhin sobih ka'dhinto engghi paneka camporan cem macemmah tajhin saenggha a bharna ban se paleng nyaman ka'dhinto seraman dhari guleh mera se maghabay rassah manes ka'dhinto ngerrongngen.


Bedeh se nyamanah sadeka sobbu. Sadeka sobbu riyah sanyatanah engak a sadeka biasah bhein tapeh e lakonih bektoh sobbu. Sedeka sobbu riyah andik keutaaman otabeh kaontongan dhibik ben laen dheri keutamaan sedeka se laen. Misallah engak sala sittong dheri kautamaan a sadeka ning sobbu areh riyah bisah e pasemmak moso gusteh Allah dhek pintu surga. Oleh se lakonih sadeka sobbu  bedeh benyak cara, biasanah bisah langsung sabek ning kotak amal masjid, otabeh samarenah bhejeng sobbu langsung ka bherung nasek, melleh pas bhegi ka oreng se bhuto. Bisah kiya angghuy aplikasi sedeka engak KitaBisa. Dhelem a sedeka riyah lakar se parlo ghun niat, mon soal nominal riyah tak e conggok moso gusteh Allah.


Drakor ye riya careta sinetron otabe dramana korea se bede beberapa episode. Sateya korea film otabe dramana terkenal nomer settong e kelas internasional. Aktingnga ruwa mun meranaghi ongghu sampe` penonton bisa kataghian. Bede se penasaran ka episode selanjutta. nengghu drakor riya ye bannya` ekasennengngi nak kanak ngode. Nengghu film biasana e bakto kosong tade` lalakon otabe pas preian. Mun nak kanak kuliah otabe sakolah SMA se la ngarte ka drakor biasana la tao info drama se anyar ruwa apa. Bede se nengghu abharang kiya. Apapole sateya negghuna neng HP la nyaman, bisa neng YouTube, Telegram, Netflix, ben laenna. Pokokna hiburan riya ye nengghu TV mun pas bede wifi ben tade` pesse mun misalla terro nongkronga.


Arapa bannya` oreng se senneng ka Labuan Bajo? Soalla salah settong bengkona keban paleng langka e dunnya, ye ruwa komodo. Komodo ye ruwa hewan jhaman sateya se paleng langka ben bedena pera` e Pulau Komodo, Indonesia. Wajar bhai oreng dalem otabe luar negeri tertarik ka Labuan Bajo. Salaenna jeriya ye bannya` pantai se gi` bherseh ben ta` ekenning limbah ben gheddhe`na se e ghebey manossa. Endi` kennengan ghebey nyellem se paleng bhagus sa dunnya, bede Pantai merah muda nyamana. Pade bi` beddhina se barna merah muda kiya, unik kan. Pas ta` pera` soal kennengan alamma se bhagus, tape bede bengko adhat se abentuk enga` tompeng se dhaddhi bengkona penduduk dissa`.


Laptop otabeh notebook saongghunah andik fungsi se parak pade'eh. Se ngebhidheaghi antara keduek eng jiah deri sisi okorannah. Mon laptop ajiah versi tentengah komputer biasa. Laptop lebbi rengkes ben ghempang e ghibeh man kammah. Bedeh bennyak hal se  dheddhih kelebbiyennah laptop. Misallah laptop jiah andik performa se bhagus. Ghebey ngelakonen aktivitas aktivitas se kegolong berrek, laptop lebbi bisa e andalaghi. Lok cuma jiah, laptop kiah andik fitur se cek lengkappah dhele bisa ngedukung aktivitasseh hedeh secara sempornah. Ghebey hedeh se bhuto komputer tenteng ghebey aktivitas berrek, akadik amaen game, edit video, otabeh desain grafis, angoan mele laptop e bhendhingin notebook.


Addhuh manabi sampeyan oneng neng dhapor kulah nekah lok olle akalarkaran, lok olleh mon tak rapi, lok e parengeh jughan manabih lastareh adha'ar lok ekoraen. Nah paneka bisa nimbulaghih kiamat neng compo' kulah, amargha ebhu kulah neka orengah terlalu resek. Sedhajanah pikakas ampon la asusun rapi sarah, sampek moy tamoy nekah getton nengale epon. Baddha lok loros sareng ebhu kodhu ban wajib loros. Mon badheh se magulih diddhik ampon le eghigirin. Pokok manabi amoso sareng ebhu neka koncinnah rapi ban berse. Gabay potra potrenah ontong sarah ghaduwan reng seppo kadhineka, se peduli areng panampilan neng comopo'na. Daddhi manabi e tengale sareng oreng neh nyaman deiyeh lok akalarkaran ban kotor.


Olahraga paleng favorit otabeh esenneng deri jheman lambek sampek setiyah riyah senam. Mon budih areh riyah senam se sereng elakoneh ariyah zumba se termasok senam aerobik. Zumba riyah kiyah parak padenah kaden oreng atareh. Musik se eangghuy kiyah kebennyak'en laguh se terkenal ben tempona cepet kaden musik pop. Zumba riyah awallah gerakan se bedeh eciptaagih neng negereh luar tapeh pas bennyak oreng senneng termasok Indonesia. Zumba riyah ekocak kaden oreng atareh margenah lakar gerakan neng senam zumba riyah campuren tarian salsa ben gerakan senam aerobik dibik. Biasah mon terro norok kelas zumba riyah bennyak neng kennengan gym neng kassah biasanah bedeh pelatenah, tapeh mon terro zumba dibik neng roma bisa neroh deri video se bedeh neng youtube.


Mara para reng tua neng bengko se endi' anak. Mun la anakna remaja, ajhari ne' sakone' soal akanca ben se laen jenissa. Mun bisa ajhari aghama se kuat. Jhe' ghampangan ende' ka laen jenis. Dhaddhi reng tua se bisa ende' ngedingaghi apa se terro anakna caretae. Dhaddhi abe' mun la e parcaje ben anakna nyaman reng tua bisa ngontrol. Tape ye se sesuai ben kondisina anak bang sebang. Pokokna jhe' terlalu ngekang anak. Beremma carana berhubungan ben laban jenissa. Kontrol kiya apa bhai se e tengghu anak neng HP. Tako' kadhaddhian enga' neng Ponorogo sampe' atosan pelajar SMP bi' SMA se ngalakone odi' zina. Coba' beremma wa kontrolla reng tuana ye. Ongghu berra' dhaddhi reng tua e jhaman serba tarbhuka informasina. Mun ta' bisa ngontrol ye nga' riya akhirra. Dhusa raja pade bede


Suaranah tembakan nandhein lomba le emolaen. Letyan keras se e jhelenin Derek Redmond ghebey ajiah dhulih unggul ngelambauin cah kancanah. Cek legghisseh ajiah le mimpin sampe meter ke 225. Berarti korang 175 meter pole. Yeh, korang dhiddhik agghik ajiah bisa olle medali se e empeaghi ajiah selama riah. Keng adek se nyangka jhek justru neng performa puncakkeh, teppak ajiah mimpin lomba jiah, dheng bedheng Derek ngalamin cedera. Dheng bedheng neng meter 225 ghellek, muncul rassah sakek luar biasa neng sokoh kangannah. Sakeng sakek eng, akadik sokoh jiah le e tembak sittong peluru. Ben akadik oreng se e tembak selajeh, sokonah Derek dheddhih teppang.


Molae taon sabellunna riya 2021 akhir Desember pas saare marena natalan, engko' abeli ka kampong halamanna engko' e Situbondo, dhisa Asembagus. Engko' la begh bhusen odi' e kotta raja. Ta' tao arapa engko' terro ngalleya. Aslina ye ta' pate terro kiya. Pera' ben reng tua esoroh abeli. La lebbih 10 taon bede e Sorbhaja, kennenganna engko' merantau. Pertama kalena odi' pole neng dhisa, engko' arassa ma' tade' pa apa, ye biasa de' ade'na jhet nga' jeriya. Tape engko' arassa bisa bhai ngalencer neng dhisa. Bengko semma' ka saba, ghu lagghu bisa ngabes jhu ejhu, semma' kiya ka tase' ta' depa' 10 menit nompa' sapeda motor. Bhagus kiya. Ghunung, saba'an, tase', arung jeram. Semma' kabbhi ka bengko. Nengghu reng oreng e dhisa riya bur lebur, kentel ben hat sehat. Bhidhe ben neng kotta, mun terro asokkora raja ye dari kotta bisa dhang sakadhang amain ka dhisaan. Nengghu orengnga ta' ghampang stres ben naremaan.


Tang Bapak alako e kantor dinas perindustrian ben perdhaghangan daerah Situbondo. Tape e bagiyan UPTD na, ye ruwa pasar tradisional. Tang Bapak la alako dari taon 1983 sampe' 2021, la pensiun sateya. Alakona ye narek pajhak ka kabbhi dhaghang neng pasar. Mun e daerah riya, kabannya'an pasar mukka' kol 4 sobbu sampe' kol 8 lagghu, marena ye ce' seppena. Pas ruwa taon 1991, caretana baktona tang Bapak saare sabellunna akabina ben tang Ebok endi' masalah e kantorra. Ye ruwa masalahna bede dhaghang se akal pokal tengkana ngajhak acarok. Coba' marara, panengnga orosan karcis bhai ce' sarana. Ye nyamana reng pasar. Kabbhi akhirra abhanto tang Bapak ma' le nyingla, polana nyambi laddhing. Buh nemmu bhai. Ontong bede bagiyan BABINSAna. Ambu pas se reng adhaghang jeriya pas asapora ka tang Bapak.


Tang embah riyah oreng asleh Blitar, margenah oreng Jebeh tang embah riyah mon ngocak cek alossah bideh kaden oreng Medhureh. Mon tang embah entar nengghuh kompoyyah neng Medhureh, tang embah se deri Blitar riyah pasteh ngebeh bennyak le-olle sen-pessenan tang mamak. Mon tang embah entarrah kannak, tang embah mesteh nelpon gellluh tellok areh sebelunnah ben atanyah terro egibenaginah apa, tang mamak teppak jiyah terro sambel pecel polanah sambel pecel khas Blitar riyah lakar bideh ben nyaman. Tang mamak kiyah pessen kecap bawang se khas kiyah deri Blitar. Tang embah pas melleagih sen-pessenannah anak'en jiyah. Mon gebey kompoyyah, tang embah melleagih opak gambir se rassanah nyaman kiyah.


Toman kellas 3 lambe' kaula sareng kaloarga liburan dha' Bali, ban kaulah mentah KA Reng seppo ghabay ngajeg kancah Neng sekolaan. Neng Bali neka kennengan Wahana bannyak jariyah, sadhajana wahana Rassannah terro e coba'ah kabbi. Akherrah nyoba' Speedboat ruah sareng kancah kulah ban e dampingi sareng Ramah so kakak teppak jaruah. Senneng Rassannah amargha kaula bisa akompol sareng kaloarga ban badha kancah pastennah. Kagiadhen se ekalakoneh neng Bali ampon la badah timeline khosos sopajha terstruktur bakto neng Bali, ban sadhajana kennengan bisa elebedhin. Kagiadhannah engghi ka'dhinto amaen neng Tase' abelenjeh, sagessa, ban malemmah neka te satean ruang neng hotel. Neng Bali Paneka bannyak Sarah kennengan se pantes ghabay e dhatengeh. Hampir kasalorohan kennengan wisata neka berse Sarah ban kabannya'an neka oreng bule sareng wisatawan se kellas Attas ruah se entar. Sakeng dhari bhagus ban saennah fasilitas neng Bali Ka' dhinto. Daddhi dha' sadhajannah Tan tretan bileh badha baktoh loang ban ngajeg kaloarga ka Bali?


Manabi dhabunnah ramah teppak ghi' odhi' akadhi ka' dhinto "oreng mon la biasa a sedekah jareya bhakal moljha'a orenga ban Allah bhakal meles bhalesan se lebbhi rajeh". Lakar le bendher ongghu dhabunnah ramah jareya, manabi kita neka dhujen a sedekah ban ok cerrek oreng neka paste ngandhap jughan ka kita sebab kita jareya bhakal e angghep oreng sae sareng mereka. Ghi melanah kita lok parlo ban lok andhi' niaden pamer ban marajeh cetak, oreng bhakal onenge manabi kita neka oreng se sae tor ngandhap ka oreng laen. Melanah dhari jareya, pesen tor ajharan se e ajharaghi sareng ramah k'dhinto bhakal e lakone sebab neka sala settong elmo se bermanfaat manabi e lakoneh ban ngalakone na jareya ekhlas lahir bathin ka manossah ban ngareb ah jyah coma ka guste Allah ta'ala se ghaduwan alam semesta neka.


Kegiatan nonton film riyah bisa dhedhih hiburan bhegi sabegien oreng, otamanah oreng se rang-rang nengghu film tapeh andik hobi ben lebur ka film. Nengghu film riyah biasanah moso bheringan, bisah keluarga engak nak-kanak ben pasangan, otabeh bisa kiyah moso sakancaan kantor otabeh kanca sekolaan. Maskeh oreng biasanah nengghu film moso oreng laen, bedhe kiyah oreng se dhujen negghu film kadhibik. Benni tak andik kancah tapeh ye terro bhein negghu film kadhibik ning Bioskop. Ngajhek pasangan, otamanah se la akabin bisa dhedih kegiatan me time dhibik ben ma bhegus dhe; hubungan reng kadhuek. Polanah biasanah mon la andik anak, pasanagn lakeh binih riyah rang-rang matadhek bektoh ghun kaduweh.


Kulah duh cek sennengah ngoladhin tase' neng polo Lombok jareya. Parlo e kataoen kaindahan alammah neng Indonesia ka'dhinto, salaen jareya duh cek perna nah neka alammah, napah pole neng polo Sumba. Hal jareya sanget kulah banggain sebab kulah duh cek sennengah ka olahraga a rennang ban terro nyejellah nyellem. Namong se manorot kulah cokop menantang sarah. Kita bisa nyalosore pan saponapann kadhelemmah tase' neng Lombok, se e ka'dhimmmah aneka kapernaan se loar biasa. Badha epon olahraga neka bisa nengkat aghin adrenalin loh. Lok coma reng kalek bisaos se bisa nyellem jughan. Namong manorot kulah ghi, mon ghik buruh pertama nyellem jareya kodhu pabennyak latean lun.


Massak nasek mesteh sereng elakoneh bereng oreng, lambek segilok'en osom magic jar  oreng se terro andik nasek kodhu atanak gelluh neng soblughan. Soblughen riyah akaden panci gebey ngokos kakanan tapeh lebbi sereng egunaaghi gebey atanak nassek.  Bentuk'en soblughen riyah lonjong tegghi dek attas, neng delemmah bedeh sekat alobeng gebey mesaasghi berres se gebey massak ben aengngah. Soblughen riyah egebey deri seng alumunium se kandhel. Atanak nasek ngangghuy soblughen seongghuna lebbi ruwet ebendingagih bik magic jar. Apapole mon atanak ngangghuy soblughen riyah nasek lok bisa abit angak'en kaden mon esabek neng magic jar.  Tapeh senyatanah atanak nasek ngangghuy soblughen rassa ben hasellah lebih nyaman  ben lok lekkas beruy mon ebendingagih bik atanak ngangghuy magig jar.


Kaangghuy ngalakone upacara kaaghamaan re-saare, oreng Zoroaster ta' wajib entar ka kuil se enyamae Kuil Api (kuil apoy). Mereka bisa adhu'a' e dimma bhai, enga' e ghunung, songay, saba, tegghal otaba e roma. Oreng Zoroaster bisa aniataghi nazar, kakastaan dhusa, mator sakalangkong, ban salaenna. Bakto se erassaaghi teppa' kaangghuy ngalakone upacara aghama re-saare areya are lagghu. Zoroastrianisme andi' pan-barampan are raja otaba esebbhut Gahambars. Biyasana Taon Anyar (Naw Ruz atau Noruz) aropaaghi are raja se etepoane paleng raja. Salaen jiya, bada keya Festival Sebu Are (Sada) se etepoane e seddhi'en songay, Ngenga'e ka reng-oreng se la adhingghal dhunnya, ban neppane Molang Taon Zoroaster.


Manorot kaula film film neng Indonesia jyah ampon la sae ban bhagus. Entah neka dhari pamarnnah otaba dhari sutradarannah film ka'dhinto. Bahkan ghi bannyak kok film film neng Indonesia nekah se olleh penghargaan entah neka film horor, kaloarga, religi, komedi ban laen epon. Namong kabannya'an samangken oreng Indonesia nekah Korang ngargein Film se ampon e badhi jariya. Kabannya'an dhari mereka Lok nengale film neka neng bioskop malah nengale se rekamannah oreng ban u aplod neng YouTube otaba bahasa kasarrah bodongan. Padahal loh jariya bisa kennengan okoman bhagi oreng se sengaja ngalakoni parbuaden ngwcok ban ngacopi karyannah Reng Laen. Pokok Lok nyana ruah dha'oreng Indonesia ryah


Manfaatteh apede kiah bhagus ghebey ngontrol berrek bhedhen. Lateyan kebugaran jasmani ngebhentoh kita ghebey selalu agerak aktif ngelakonen kegiaten fisik. tentunah kalori delem abek kiah sajen bennyak kebakar mon kita ngelakonen aktivitas fisik se intens. Lebet jiah, kita bisa ngejegeh berrek bhedhen ideal. Kita bisa ngeluangaghi bektoh ghebey ngelakonen lateyan kebugaran jasmani jiah selama beberempah kaleh seminggu, lok kodhu sabbhen areh. Asal bhein ngelakonen jiah secara rutin, maka kita bisa olle bennyak manfaatteh ghebey kesehaten. Apede otabeh lateyan kebugaran jasmani bisa nyegghe kita e kennengan bennyak penyakek, bisa se nolaren otabeh penyakek ringan akadik flu otabeh demam. Selaen jiah bisa ngebey kita ketelak sehat, segher, ben cerah.


Nah biasannah lastareh bhejeng sobbhu ban ampon ret beredhen ghu lagghu jareya kaula a se berse kamar ban roma ghellun ghi sambih nga cocet colok neka amargha dhabunnah kyaeh manabi kita neka bennyak a beret ban a sholawat ka nabhi neka olle barokannah ban moljeeh. Ghi manderreh kadaddhian jareya ghi. Lastarenna se berse kulah biasannah ngandel teh otaba susu ghu lagghu lajuh yap siyap a massak ruah. Lastarennah jareya san la kabbhinnah mareh kaula biasannah mandih lajuh a bhejeng dhuha 4 rokaat ban ngajih sa lemper bein kor bedeh, lajuh mangken kol 9 ban kol satengah 11 seng masing bhejeng dhuha 2 rokaat.


Ketellok, komunikasi bik volume se wajar. Teppak hedeh ngedetengin sittong lingkungan lakoh se anyar ben atemmoh reng oreng anyar e dissah, maka hedeh wejib merrik upaya ghebey komunikasi sebaik baikkeh. Lakonen hal riah secara beccek male hedeh ben reng oreng se e temmonen e dissah ngerassah lebbi nyaman. Angghuy volume suarah se wajar ben sesuai bik volume suarah se e angghuy neng kennengan lakonah hedeh male lok ngerassah keasing dhibik. Keemmpak, manfaataghi bektoh se teppak ghebey akenalan ben ngejalin kancah. Jhek abik bektoh lakonah hedeh ghebey acaca otabeh bahkan merhatiaghi oreng laen secara bi telebbi. Hedeh ghik bhuruh bhein alakoh ben kodhu penter mecah situasi.


Odeng ajiah hewen se odik neng aeng, khususseh songai, tasek, otabeh danau. Odeng bisa e temmoen nneg hampir kabbhi "genangan" aeng se okorannah rajeh bisa ajiah neng aeng taber, aeng payau, otabeh aeng accen neng kedeleman se cem-macem, deri semmak permukaan sampe beberempah ebuh meter e bebenah permukaan. Bennyak crustaceae se e kenal bik nyamah "odeng". Misallah mantis shrimp ben mysid shrimp, wek-duwek eg asallah deri kelas Malacostraca dheddhih odeng sejati, tapeh asallah deri ordo se laen, ajiah Stomatopoda ben Mysidaceae. Triops longicaudatus ben Trios cancriformis kiah ajiah hewen populer neng aeng taber, ben ampo e sebbhut odeng, make mereka asallah deri Notostraca, kelompok se lok andik hubungan bik odeng.


Kerang ejhu ye ruwa salah settong masa`an jhuko` tase` se bergizi bannya`. Kerang ejhu endi` dhaghing se nyaman rassana. Mun amassa` biasana bisa ngangghuy cangkang otabe dhaghingnga malolo. Biasana massa`na angghuy rempah-rempah. Kandungan gizina antara laen bede protein, karbohidrat, lemak, zat besi, zink, vitamin A, vitamin B12, ben vitamin E. Dari kandunganna jeriya bede beberapa khasiatta ye ruwa mencegah panyake` jantung, makuat persendian, ngatasi korang darah, maongghe kalakoanna sistem lakona otek, ben matengghi kesuburan. Salaenna ruwa kerang ejhu biasana ejhual e rumah makan cem macemma massa`an dari jhuko` tase`. Regghena ye begh larang, bisa sampe` Rp 50.000,00 otabe lebbih. Bede rasa bede regghe.


Mie neng Mie Mandes jiah nyaman. Utamanah se endes seafood. Varian mie jiah bedeh kuanah. Rassah kuanah accem-accem segher. Paleng nyaman mon e berrik'in level peddhis alias lok se original lok peddhis. Kua kadik riah nyegheraghi. Kadik modellah kua ramen ben kua tom yum. Agak ames polanah seafood. Tapeh pas rassanah. Bedeh odengah kiah neng attas mie-nah. Bedeh selada, kolek lumpia krispi, ben siomay ghebey pelengkappeh. Mangkok eng berna mera bik celleng ben olle sumpit bik sendok. Sendok eng kadik sendok se ghebey ngakan ramen. Deri beddhe, rassah, ben penampilan mie riah ngebey selera ngakan seketika naek apah pole mon le nyiom beuh kuanah.


Permainan sa` massa`an se pelangganna melle massa`an burger, pizza, telor ben minuman kopi, ye riya se engko` sennengnge pole. negghu ben amain riya lambe` pas kuliah, tape amain pole e taon 2020 mu temmu kerrong ka permainan riya. Amain pole ah, mak nyaman ye, lebur kiya. Mun sateya bisa e unggah lebat HP, ta` emok mukka` laptop se okoranna raja, cokop lebat HP. Amain riya maelang bhusen ben bhutoh maseggher ka pekkeran. Sateya macemma lebbih bannya` ebhandhing se lambe`, polana tambeh bannya` oreng se bisa aghebey aplikasi mainan dhibi`. Pas macem massa`anna ye lebbih bannya` kiya. ma` ta` ce` seriussa mun alako, ye berri` mainan lebat HP la senneng begh terhibur.


Oneng napah bhunten samangken neka kabanya'an nak kanak ngodhe males olahraga otabah a pede. Manabi ghu lagghu neka ampon jarang oreng neka bisa a lari ghebey masiap aghin beden se sehat ghabay mangken san la cokop omor neka. Sadhajan oreng males a pede, padahal a pede neka bisa ghebey sehat ban se ontong ghi kita sadhaja. A pede napah bein se cocok ghebey sampeyan. Ghi manabi sampeyan kengeng badhanse aese se eka'dhimmah neka namba masa ototth sampeyan mala bisa bisa olahraga se ghebey namba masa otot akadhi  nge gym. Aneka lakr la cocok ghebey oreng se kengeng namba berre' bedhen ngalaloen program ban rutin entar ka kennengan gym ka'dhinto. Melanah hal neka bisa maghabay otottah sampeyan neka bisa aesseh benne keng coman odhi' sareng ngakan bisaos namong olahraga jughan penting sarah ghebey kasehadannah sampeyan.


Oreng mon entar ka museum biasanah ghun ghebey rekreasi otabeh a wisata moso keluarga ben sakancaan. Senyatanah benyak manfaat se eolleh dheri len-jelenen adhe' museum. Salah sittongan ajher sejarah se mode ben lebur. Ning museum biasanah bede fosil-fosil otabeh arsip-arsip se la tuwah tapeh ghi' e sempen rapi ben bherse. Ning museum kiya bisa jhelling engak tengkorak hewan-hewan langka se la punah. A jhelen ka museum bisah sekalian ajher. Manfaat selaen pole ariyah bisa ghebey oreng se dheteng a sokkor moso odik se saitay. Misal entar ka museum perang se benyak korban preng, kalambhinah korban perang ben data-data karosaghen polanah perang. Oreng se deteng dhedhih bisa asokkor polanah odik ning jheman satiyah se damai ben tadek perang.


Mon nyare kakanan se nyaman ban se moda rassana se paleng nyaman lakar nase' ghuring. salaen nyaman ban ta' nobukgghi nase' ghuring ta' pate larang ban sapa'a bhai bisa melle. kakanan reya lombrana e Madhura abarna mera amargha eberri' caos dalem plappanna. Nase' ghuring bada se abak larang mon la jhuko' se ecamporaghi acem-macem. Manabi e Pamekasan nase' ghuring biyasana coma bada e bakto malem are, Mon siang otaba peddhuk biyasana tada' oreng ajhuwal. Mon la mataare compet otaba malem, cora'en banni ghun e kotta, magghi e Dhisa bannya' se ajhuwal. Mon e kotta se dhaddhi kennengnganna kakanan se acem-macem ban se paleng bannya' macemma nase'ghuring reya bada e jhalan Niaga.


Kepulauan seribu riyah pantai ben pulau-pulau se paling semmak mon e kunjungi dheri Jakarta. Oreng Jakarta mon terro ka pantai ben ka pulau se semmak biasanah entar ka Kepulauan Seribu. Ghempang caranah mon terro entar ka kepulauan seribu se tak repot. Kareh nyareh travel tour se bedeh ning Instagram. Mon la nemmoh, bisa messen langsung sekalian moso penginapan, fasilitas liburan ben moso ngakannah. Biasanah oreng bisah kareh mele, penginapan se bede AC nah otabeh se tadek. Bisah mele kiyah terro se berempa kamar. Penginapan ning Kepulauan seribu riyah biasanah andiknya penduduk kepulauan seribu. Dhedhi tadek hotel ben penginapan rajeh se dheri investor se bede ning pulau.


Manabi Reng loar negeri jareya pastennah kabannya'an Mon preien ka'dhibto ghi ruburunnah paleng la ka Bali. Soallah mereka neka taonan Indonesia jareya ghi Bali. Kabadhaan polo Dewata ban polo saebhu budhaja ka'dhinto ampon ngibeh Indonesia daddhi neghara se gaduwan bannyak aneka bharna budhaja se eatoren ka masyarakat loar. Manabi tarian se paleng kasohor engghi ka'dhinto tadi Kecak se biasannah bisa kita tengale mabavi badha settong acara neng Bali. Tari Kecak ka'dhinto samangken bisa e ajharaghin neng pan saponapan sanggar neng Bhangkalan. Ghe mogha cara jareya daddhi sala settong alessan arapah kita jareya kodhu oneng asallah tarian se badha neng Indonesia.


Aghantong ka hape bisa dhaddhi calana ka oreng se andi' kalakowan se kadhang bannya' se ekowasae. Dari oreng se bannya' ngowasae amecce' bharang otaba laenna. Bisa dhaddhi mate. Mate pa-apa se ekalako ta' aghuna ka kaodi'an polana cara se eyangghuy bannya' kalowar neng hape. Maske neng sakola'an, kadhang bhantana ghuru tada' hasella ban tada' artena polana apa se ejellasaghi bi' ghuru rowa lebbi bannya' bada neng hape. Mokka' hape pas mokka' google. Kalowar kabbhi maske hasel soal ujian se eberri' sakola'an. Ya mon dari jiyana lakar ekoca' mamfaddha raja. Tape ta' bisa keya mon maelang ghuna badana reng penter se bada neng dhunnya, se bisa eyajhak abhanta langsong.


Mon odi' neng Dhisa e Madhura biyasana pagghun eppol maso koloman otaba kompolan. Mon malem Jum'at biyasana Yasinan. Tape ta' osa kobater mon kompolan otaba kolom e Dhisa reya pagghun bada ghu'-ghangghu' maso dha'aranna. Bada keya se ngangghuy kas tape tada' aresanna. Bada se ngangghuy aresan mon teppa' ka bagiyanna esaba' e romana pas ya jiya se olle aresan. Kolom riya' biyasana bhan saminggu sakaleyan le-ngalle kennengngan. Se ngangghuy kas biyasana eghabay bhang pate otaba sombhangan kaangghuy kaparlowan oreng mate.  Ekaghabay terop otaba parabhut laenna kaangghuy kifaya. Mon bada tahlilanna oreng mate ngadhadhak biyasana kolom etunda epanyorot ka Minggu kalagghu'en.


Mayu pacakang ainovasi apa'a bhai bisa dhaddhi argha otaba kakanan se ekasennengnge oreng. Se bada eseddhi'en reya jha' sampe' ta' eghunaaghi. Contona ghu'-ghangghu' otaba kakanan se ekaghabay dari buwa otaba tombuwan se sabellunna ta' tao eghabayya apa bisa karaddhu ka oreng. Korma se larang ban malarat namen se abuwa'a bisa aghabay dari ranti Oreng tani se atani ranti mon la moda kadhang tabuwang, rogi ban rantina tabuwang otaba ebaghi sape. Saongghunna ranti bisa eghabay manisan otaba Korma Ranti. ghun bacca pabherse kella pamassa' maso aeng ghula pas jhemmur dhaddhinna para' pada'a maso korma. Ejhuwal bisa, otaba eghabay ghu'-ghangghu' bisa ban manfaatdha raja. etembhang tabuwang dhala bucco' kan eman. ango' eghabayya Korma Ranti.


Mara kabbhi sateya kan osomma ojhan se tengghi. Be'eri' kiya e daerah Bondowoso e bagiyan lao' ekenning banjir bandang. Salah settong sababbha ye ojhan derres ta' bu ambu saminggu bhanteng. Sampe' macet e jhalan. Bannya' kaju kene' se elanyo'. Mun la etemmu aeng tengghi pas ojhan ta' bu ambu dhuli siapaghi bharang ghebey ngungsi ka kennengan se aman. Pamarentah kiya kodhu pasekat nyiapaghi kennengan se aman ben pasokan kakanan ben laenna se cokopa. Misalla ye salemot, kalambhi, pesse otabe ATM, HP, aeng ruwa se penting. Ben pole mun bede pangungsian ye se endi' harta lebbih pas aman bengkona ye berri' bhantuan ka oreng se bhutoh. Abe' riya ade' se tao odi' ka ade'na bhakal beremma. Mangkana mun bisa ye pade abhanto maste ta' kera rogi. Mun pas misalla bede kadhaddhian se pade se nempa abe'na inshaAllah paste bede se nolong kiya.


Sala settong hobi se ekesenneng oreng ariyah mecah, Tapeh, setiyah bennyak oreng se lebbih senneng maca status otabe pesan dek Whatsaap otabe facebook. Padahal, hobi mecah se beccek jiyah mecah buku. Bennyak macemmah buku se bisa ebecah bedeh buku fiksi ben non fiksi. Lakar mlarat mon oreng le keserengan negguk HP nekah, sampek mecah buku pas le deddhi males. Nyatanah, mecah buku riyah bennyak kelebihannah misallah ngelateh konsentrasinah oreng, bisa ngebey tenang dek oreng ben ngelateh otak makle terros aktif. Margenah jiyah, mayuh jek males mecah buku. Sopajeh mecah buku riyah bisa deddhi hobi, kodhu rutin mecah buku ben areh molaen deri sepolo sampe duek poloh menet ben areh.


Sebegien oreng bedeh se lok dhujen dek beik delemmah ajem engak ateh, perrok, rempelak, usus. Engak ateh, andik robeh ben gressanah engak lentat. rempelak mun e massak en dedhi gherre. Perok ben usus andik robeh se lanjeng ben acelekker. Robeh ben gressanah se engak jiah mededdhi aghi orang bedeh se lok dhujen. Selaen jiah, beik delemmah ajem abeuh kom amis. Beik delemah ajem riah bisa e kakebey kakanan se ana-bernah. Bisa deddhi sate, bisa dedhi sambel ghuring ateh. Magghi e kocak beik delem. andik manfaat kaangghuy kesehatan. Beik delem bisa a bentoh abek a gebey dere poteh sopaje lebih sehat.


Mon oreng se odik neng Sorbejeh ben Sidoarjo riyah pasteh le taoh mon neng kassah lakar panas suap ben ojeng sarah.  Ngara semmak ben tasek ben bennyak'en pabrik se agebey neng kassah jen panas. Sampek aeng gebey mandih bein neng kassah jiyah lok cia sama sekaleh tadek cellep sama sekaleh. Mangkanah neng romanah oreng kassah pasteh bedeh kipas angen otabe AC gebey mecellep mon ojheng. Mon oreng se soghi bisa melleh AC riyah esabek neng kabbhi ruangan makle ruangan jiyah cellep, ngangghuy AC riyah lakar cocok mon oreng soghi. Tapeh mon lok kuat bik AC bisa melleh kipas angen bein, meskeh lok secellep AC tapeh  bisa meelang keringet ben ojeng deri panassah neng luar.


Neng barta bada nye-monye se anyama Calung. Calung areya asalla dari Jhaba Bara’. Calung reya ropana para’ pada’a bi’ Angklung. Tape biyasana Calung areya ekaghabay dari kan perreng se anyama awi wulung otaba se ekennal anyama perreng celleng. Tape ta’ bannya’ keya Calung se ekaghabay dari perreng ater jiya. calung nye-monye se bhuto epokol. Carana amaen aghantong bi’ macemma Calung. Bada duwa’ macem Calung se bada. Bada Calung Rantay ban Calung Jinjing. Calung Rantay arowa kodhu epokol bi’ duwa’ tanang neng dalem kabada’an toju’ asela. Mon Calung Jinjing, kake bisa epokol bi’ tanang kanan ban tanang se kacer bisa negghu’ Calung Jinjingnga.


Nina berik ulang tahun. Moso kancah kantorrah nina e hadiahin robot vakum cleaner. Nina toman ngocak mon lessoh sarah asapoan ben ngeppel teros. Ning romanah nia andik nak-kanak kenik se lakoh ngakan biskuit saromben pas remahan biskuatnya nabuy ka man-dimman. Nina e berrik robot vakum merek Mijia. Sadhepaken ka roma, moso Nina langsung e coba chas polanah robot riyah parloh e chash ghellun. Sambih ngecash nina macah buku petunjukgeh makpola bedeh se koduh e lakoni ben nyareh caranah mon abhersean robot vakumah. Anaknah nina ghun ajhelling anghi sambih cek penasaran ning seddhiknah nina. Korang lebbi bhuto satengah jhem ghebey ngecash robot sampek full.


Mun nyiapaghina ghebey bencana alam, pertama sadiyaaghi tas ghellu se begh raja pas berri` rang bharang se sakerana penting. Misalla kalambhi, perlengkapan abhajang, mandi, ben salemot. Kaduwe` siapaghi bat obatan ben aeng nginum sacokoppa mun nutut. Kakanan se cokop ben ghampang eghibe pas sekat ngibena. Jhe` loppa kiya nyambi HP bi` pengisina. Mun la ta` nutut nyambi apa se ebhutoaghi, cokop ye abe` se penting salamet. Nyiapaghi bharang riya mun bencanana bisa eparkeraaghi cepet, misalla banjir. Mun banjir kan bhutoh proses aeng se bannya`a, benni enga` gempa se abe` kodhu la pasrah kaluar bengko, la ta` mekker apa se penting salamet.


Teknologi neng barta la bannya' macemma se kalowar. Sala settongnga bada hape se bisa epelkot. Hape se bisa epelkot jiya da'-kaada'en epakalowar bi' Samsung. Engko' tao jiya dari Ige, se tareppa'en Dian Sastro negghu hape anyar se nyatana ajiya hape Samsung. Hape jiya ghi' odi' maske epelkot dhaddhi saparo. Mon hape pelkodhan lakar bannya' badana dhing sabbhanna. Tape se engko' tao arowa merk Motorola la bada hape pelkodhan jiya. Sateya polana osom hape layar bisa epece', arowa la bannya' kalowar. Otamana Samsung areya perusahaan se lakar ngada' ghabay hape se bisa epelkot tape layarra bisa epece'. Arowa la canggih ban anyar neng dhunnya teknologi. Kop-cokop tao bhai dhing terro olleya hape jiya, kodhuna negghu pesse polowan juta.


Ghen setiah mon hedeh terro pedenah secara maksimal ngobbher lemak neng bhedhennah, hedeh kodhu maksimalaghi teknik pedenah. Sala sittongah jiah mon hedeh ngangghuy treadmill. Kita bisa ngatur mode dheddhih mode nancak bik incline mode. Kalori se e obbher teppak aberkak nancak tentoh bhidheh e bhendhingin ajhelen otabeh aberkak e lintasan datar. Tapeh mon hedeh termasok pemula, yah jhek ngangghuy metode riah secara berafsu. Molaen deri cara bertahap bik ajhelen otabeh joging neng attas treadmill selama 15 - 30 menet ghebey 2 sampe 3 areh delem seminggu. Mon hedeh le ngerassah nyaman bik rutinitas riah, baru selipaghi aberkak neng ek naek'an.


Bal voli ye riya permainan bal raja se peminatta cokop bannya`. ye maseh ta` sabannya` enga` sepak bola. Bal voli bede 6 oreng sakelompok. E dalemma bede pertahanan, penyerang ben pangumpan se bede e ade` kadhibi`. Permainan riya emainaghi duwe` ronde, tape bisa lanjhang mun nilaiya imbang e kaduwe` tim. Sabbhan ronde nilai menangnga 21. Sistem permainanna bal gheggher nilai 1 se mamasok bal. Voli riya macemma bede tello`, voli umum se essena 6 oreng, voli mini se essena 4 oreng ben voli pantai se essena 2 oreng. Permainanna bisa e laksanaaghi e kennengan tertutup ben terbuka. E sakolaan umum ye cokoplah eminate ben nak kanak, utamana nak kanak dhisa lebbih senneng voli etambhang basket.


Le kabit beberempah bulen lambek engkok molaen ngerassah bhusen bik carah amassak se selalu ngangghuy gas. Engkok terro nyoba amassak bik carah se bhidheh ben lebbi modern. Terus engkok mutusaghi ghebey melleh kompor listrik. Awallah engkok lok yakin sarah dek kualitas kompor listrik se engkok belih. Tapeh semarenah nyoba, engkok terkesan sarah bik hasel massak eng. Bektoh amassak dheddhih jheu lebbi cepet ben ghempang daripada ngangghuy gas. Selaen jiah, engkok kiah terkesan ongghuen bik kemudahan delem ngatur suhu ben bektoh massak eng. Kompor listrik riah kiah aman e angghuy. Engkok lok parloh kebeter bik gas bhucor otabeh kebakaran teppak amassak.


Manabi sampeyan terro laptop ghi kodhu onenge bidhannah neka napah ebein, typennah sareng reggha tor nelai dhari latop jareya napah. Manabi laptop ban notebook kan duwa' eng lakar la badha kaontongan sareng karogian bhik dhibi' edheng ban tak bisa e papadeh sareng se laennah. Manabi sampeyan terro laptop, coba nyareh se core nekah se rajeh ban rmmah neka sae sareng pangangghuyyah neka becce'. tape kakorangannah jyah laptop neka semmoh berre' sarah manabi eghibah ghabay acara meeting otaba ka sakolaan nekah berre' sarah. kebelighenneh laptop, notebook lebbhi dhemmang tape kakorangannah lok bisa e akses dha' pan saponapan aplikasi bisaos sebab rammah neka kenne'.


Mobil listrik Bingo merek Wuling riyah bhekal e jhuel ning kisaran 150 jutah sampe 200 en jutah. Termasok mode sarah ghebey argeh produk mobil anyar se ghik buruh kaluar ka pasaran ben termasok se mode mon e bhendingaghi moso model mobil listrik merek laen se bedeh ning pasaran. Mobil ariyah e desain kenik se cocok ghebey mobil kottah. Mobil riyah andik dimensi lanjheng 3.950 mm, lebar 1.708 mm, moso tegghih 1.580 mm ben jarak sumbu roda 2.560 mm. Mobil listrik riyah termasok jheu kenik dheripada mobil bahan bakar bensin se laen. Mobil listrik riyah bedeh pelean bernah se bisah e pele moso konsumen. pelean empak bernah, ariyah pote, hijau, celleng ben merah muda.


Mon terro ajhuelen deri roma, pertama jiah kodhu nyareh ide bisnis. Ide bisnis riah asallah deri masalah neng sekitar lingkungannah kita otabeh target pasar se kodhu e sareh solusinah. Hobi otabeh minat bisa dheddhih ide jhuelen. Keduek, ghebey rencana bisnis. Rencana bisnis kodhu e ghebey make hedeh keng ngebangun usaha romaan. Ariah termausk dokumen penting se essenah tojhhunah, visi misi, target pasar, kompetitor, proyeksi keuntungan, proses produksi, ben laennah. Ketellok, siapaghi modal bisnis. Bennyak cara ghebey nyiapaghi modal riah, molaen deri tabungan dhibik, dukungan dana keluarga, ben ngenjhem. Pasteaghi modal usahanah cokop ghebey ngeksekusi ide bisnis romaan se terro e jhelenaghi.


Make bedeh se berrek bhedhennah atamba sang ngakan oatmeal, hal kadik jiah lok parloh e kebeteren sarah. Selama lok ngelakonen kesalahan-kesalahan kadik se e sebbhutaghi jiah, sarabhen oatmeal tak kerah ngebey berrek bhedhen atamba. Pertama, porsinya jhek nyak-bennyak. Terik ngakan oatmeal ajiah ngangghuy mangkok se okorannah kennek. Tebhenah gandum ghering se e tuang dek mangkok lok bennyak ben ketelak pol. Ajiah bisa ngakalen otak akadik le ngakan cokop bennyak. Keduek, lok ngangghuy topping se lok sehat. Gandum utuh lakar sehat, keng mon e kakan bik topping se lok sehat, efekkeh dek abek mesteh gheressah. Ngakan oatmeal lok berarti bisa ngakan den-beden. Pele topping se ngedukung diet misallah telor se bennyak protein otabeh wek-buwe'en segher.


Bhaktoo kaula entar ka Padang sareng reng seppo kaula, kaula terpesona sareng kaindahan budhajana e ka'dhissah. Daddhi caretana ryah kadhineka. Teppa' preien akhir samester kaua e ajhak mudhik sareng reng seppo ka romannah eyang ban kakung e ka'dhissah. Kaula sareng ebhu ka Padang nompa' pesawat dhari Djuanda lajuh depak langsong ka Padang. Neng Sumatra jareya se ekennal kulah engghi paneka kottah se ragham budhajannah ban kakanannah neka man nyaman napah pole kennengah rempah-rempah se loar biasa. Depak dhak Djuanda saketar pokol 6 lagguh ban dhepak neng Padang jareya saketar pokol 10 an lagghu jaruah. Kaula depak neng Bandara neng Padang neka e sambhut sareng tarian pereng se maghabay kaula sareng ebhu riah terpesona nengale tarean ban sambudhan jareya.


Sapa se ta` kenal ben KFC, ajam ghuring kentaki. Ajam kentaki alias krispi se pertama kali terkenal. Ajamma laen dari se lain, ben kennenganna la bede 727 cabang e Indonesia se nyabar e 170 kota. Salaenna rasa se e unggullaghi ye pole kennengan se nyaman. Bede wifina, kennengan luas ben bannya` macem peleyan kakanan, camilan ben minuman laenna. Kennenganna biasana mun engko` pribadi bisa eghebey pertemuan otabe rapat organisasi pas dhaddhi mahasiswa lambe`. Salaen ruwa bisa ghebey acara keluarga, nongkrong kiya. Pelayanan dari karyawanna ye ramah kiya. KFC nyaman la bisa e temmuaghi edimma-dimma. Regghena paleng ye begh larang, biasana ghebey kalangan menengah bi` menengah ka attas. Bede regghe bede rasa bi` pelayanan se bhagus, sesuailah ye.


Bektoh pindahan kossan anyar, Lely lakar lok ngebeh reng-bereng se bennyak coman klambih bik bukuna tok. Neng kossan se anyar riyah bedeh deporrah ben bin tuan romanah eolleagih mon terro massak. Tapeh Lely tak andik bereng gebey massak kaden bejen, panci, todik ben selaennah. aherra teppak bektoh kosong Lely terro ablenjhe'eh bereng depor jiyah lebet onlen ngangghuy shopee. Koca'en Lely mon ablenjeh lebet onlen lebbi ngode ben lok lessoh lok naggin entar ka tokonah. Bereng se melleh Lely kaden bejen teflon se ngguring tak nagghin minyak, sotel, todik ben panci. Semarenah mele ben majer bereng jiyah neng aplikasinah, Lely kareh adentek bereng ekeremagih bik seng ajhuwel.


Selaen aeng terjun, Coban Rondo kiah andik beberempah wahana se menarik ghebey e detengin. Kami nyoba beberempah wahana se bedeh, akadik flying fox ben arung jeram. Kami kiah ajhelen ngelebetin jalur adaki entar atojhu dek puncak eng aeng terjun. Sang le puas nikmatin keindahanah Coban Rondo, kami ngakan neng rung-berung sederhana se bedeh e dissah. Lok keloppaen kami kiah ghik ato-foto sesekaleh. Marenah jiah kami abelih dek roma smabih mesem lebar polanah bhunga. Akelenjer dek Coban Rondo lakar nyenengen bn ngebey kami sajen kenal dek sittong sama laen. Engkok asokkor sarah bisa nikmatin keindahan alam se bedeh e dissah bhereng bik cah-kancah kelas.


Yuni melleh sapedah listrik berik. Yuni melleh ning argeh 4 jutah. Yuni melleh dheri hasel nabong setaon. Sabellummah, Yuni lakar terro andik sepedah listrik polanah artis idolanah, ivan gunawan, andik sepedah lisrtik kiyah. Berik yuni melleh moso sapoponah. Eater angghuy sepedanah sapoponah ka toko sepeda listrik riyah. Pas dhepak ka tokonah Yuni sempet ceccer kartunah se ghebey majer. Akherrah yuni ben sapoponah abhelih pole ka romah ghebey ngalak kartu se bedeh pessenah riyah. Tak abit pas mangkat pole ka toko sapedah listrik. Sadhepa'en ka toko sapeda, yuni pas e sambut moso SPGnah wuling se lakar andik produk sapedah listrik ben motor listrik.


Ning daerah Bogor, Jawa Barat benyak kennengan wisata curug otabe aing terjun se rammih. Sala sittonggah Curug Leuwi Hejo. Entar ka curug riyah bisa angghuy motor ben mobil mon dheri jakarta polanah tak pateh jheu. Pas mangkat ka curug riyah, wisatawan e sajhiaghi pemandaangan bukit ben perkebunan se bhegus sarah. Udaranah seggher kiyah. Pas dhepak ka curug, curug berse ben bede oreng ajhuelen. Bede kamar ghenteh benyak kiyah. Sittong se esayangaghi ning curug riyah, ajiyah benyak pungli. Ghen masok ka curug la bede 2 pintu gerbang se kodhu majer. Ghitak so parkir kendaraan. Ajiyah ghitak masok ka curug la bede pungli 2 kaleh. Mon turis asing ngara tak ngarteh, tapeh mon turis lokal kan pasteh ghebey pegghel.


Samangken lagguh daerah neka ampon lok bisa ekedingaghin pole melanah la jarang oreng nyanyiaghinnah. Jarang sarah manabi nak kanak ngodeh samangken nyanyi lagguh daerah ghun taoh la ampon nengale kabadha'an neghara Laen akadhi ngoladih Korea Korean. Melannah dhari jareya e arep aghinnah sadhajana masyarakat tarotama epon nika ka generasi ngodeh samangken se Korang oneng lagguh daerah nah dhibik. Kabadhaan lagguh daerah jareya salarassah bisa ngennalaghin ka sadhajana melana Indonesia ryah aneka ragham budhaja, bahasa tor adhat istiadat ban tak kalep neka lagguh daerah ka'dhinto. Kulah ngarebbeh, jha'semonggjinnah neng sadhajana kurikulum pembelajaran badhi aghin kawajiban ngandalaghin lagguh daerah sopaja lok elang ban lennyep e kakan peradaban.


Tellasan petra mongghu oreng Madhura aropaaghi tellasan paleng ekabhunga kadatenganna amargha oreng apasa sabulan ta' tobang. Mon la tarawi di budina biyasana oreng la tada' darusan ban la molae esep. Tape kalagghu'en oreng nantos sidang isbad kaangghuy nantowaghi 1 Sabal dari Pamarenta. Bakto la teppa' e malam jiya oreng biyasana la adeg-gadek atena la mekker jha' lagghu' bhakal bisa ngakan ghu-lakgghu. Sakabbhinna oreng entar ka masjid kaangghuy atakbir se nandhaaghi mennang alaban nakso sabulan. Tape mon la sidang isbad ngabala jha' banne malem jiya maka bhakal seddhi ban kadhang bada se ta' apasa, pas noro'aghi Muhammadiyah se biyasana la atellas. Keng mon se atoro' Pamarenta biyasana oreng se lakar takwa ban ta' aserrowan polana apasa.


Ariyah tips sabellunnah nengghu film ning bioskop. Sittong, cek ghelluh jadwal film se e tegghueh. Mon la nemmoh jadwal film se cocok moso bektoh luangah pas pesen tiket ruah online. Pesen tiket online maghempang ka abe'. Se kaduwek pas mele korseh, korseh se nyaman e katojuih riyah ning kisaran nomor korseh 15- 25an. Bherisen korseh se bedeh ning ngak-tengaan. Korsen mon nomor bebe ariyah ambhu adhea ghelluh, mon ning nomor paling attas riyah kodhu abek nonduk ka cetak. Paleng nyaman nomor korseh se ning-nga-tenga. Se terakhir, mon pintu bioskop la e bukkah ben pengunjung la e soro masok, jhe' loppaeh ka jhedding ghellun ghebey a kemmi. Biasanah film riyah abek abit, pas ning dhelem riyah cellep sarah, angok ka jhedding sabelum film molaeh dheripada akemmi ning ngak-tengaknah film.


Warga asli Gili Labak cek ghetenah dek wisatawan tapeh parloh e perhatiaghi kiah jhek kabennyak'an deri mereka keng bisa acaca Medhureh. Ghebey depak dek Gili Labak deri Sumenep adek motor se biasa. Jhelen tong-sittongah ajiah nyewa peraoh. Peraoh se e sewaaghi dek wisatawan ajiah peraonah oreng alajer deri Sumenep deri ara Sorbhaja bisa ngarah dek Terminal Bungurasih. Deri dissah nompak bus ara dek Medhureh bik bu-ambuen paleng budih neng Terminal Sumenep otabeh neng Pelabuhan Kalianget ben lebet Tol Suramadu. Tebhenah bektonah total sekitar 4 sampe 5 jhem bik ongkos sekitar 1 juta per oreng. Ghebey bus ekonomi, neng jedwel mangkat lagghuh otabeh siang areh, jalur se e lebetin ajiah ngangghuy ferry lebet Pelabuhan Tanjung Perak tebhenah bektoh se e parloen sekitar 6 jhem perjalanan bik ongkos 1 jutah per oreng.


Omelet otabeh omelette terkenal sebagai kakanan se serring badha e prasmanan hotel bektoh sarapen. Ciri khasseh omelet biasanah aesseh paprika so mantegeh. Carah aghebey omelet cokop ghempang. Pertama, campor tellor, deging, kolat, jhegung, keju, bhuje sacokoppeh, sa'ang, ben kecap. Se kaduwe', ghuring bhebeng Bombay ben paprika. Totta' camporna tellor se ghi' bhuruh ka bhejen ngangguy apoy se seddheng. Torot sampe' tellor satenga massak. Salanjutteh, ghulung tellor sambih tekket ka bhejen sampe' massak. Mon la massak, asteng tellor ka pangastengnah minyak. Se terakhir, sabek tellor ka pereng pas berri' hiasen ngangguy ranti, temon, selada so saos makle sajhen lebur. Omelet siap e nikmatih.


Tang penakan dhina riyah rapotten pas merrik taoh engkok jek rangking settong dek kelassah. sebelunna engkok le mareh ajenjih mon semesteran riyah bisa rangking degghik eberrik'en hadiah. Engkok pas melleh enoman se ekesenneng tang penakan, ajiyah tea break. Ontongngah kennengan se ajhuwel tea break riyak lok jeuh deri tang roma. Tang penakan riyah cek sennengah ngenom tea break, parak ben areh lakoh melleh enoman riyah, rassana ye bennyak cem-macem, keng tang penakan paleng senneg se rassa mango milk tea epansange boba. Mango milk tea riyah enoman rassa pao teros bedeh susu campor teh nah. Engkok melle aghi tang penakan ngangghuy gelas se rajeh.


Deun mint bisa e ola dheddhih pelengkap kakanan, odol. obhet mor-komor, permen karet, minnyak esensial, suplemen, sampe e ola dheddhih te. Te mint dheddhih sala sittong te herbal favoritteh bennyak oreng polanah andik rassah ben beuh se nyegheraghin. Polanah te herbal, te mint andik bennyak kandungan neng delemmah. Ajiah ngandung vitamin A, vitamin C, kalsium, kalium, asam folat, ben flavonoid se dheddhih antioksidan. Antioksidan dhibik aghunah ghebey ngelaben efek radikal bebas se bisa ningkataghi resiko penudaan dini ben beberempah penyakek budien. Selaen jiah, te riah kiah bebas kafein. Nyeling kandungan nutrisi e delem te mint, lok heran te herbal riah olle merrik manfaat ghebey kesehaten abek.


Oreng se andi' berra'en bhadhan se tegghi, bisa keya alako olahraga bhanare. Polana mon na'-kana' seteya bannya' aghantong ka obhat. Da'ramma se terro korosa dalem bakto sakejjha'. Ya bannya' keya obhat se ejhuwal lakar ghabay na'-kana' se andi' pekkeran senga' jiya. Areya padana alarang na'-kana' ajiya olahraga. Polana neng obhat, ajiya ekoca' ta' parlo olahraga pole mon terro korosa. Cokop ngenom obhat ajiya la toron santa' bhadhanna. Bhadhan lempo senga' apa'a bhai cora' epabarasa. Ta' mangloa bannya' na'-kana' se ghi' ta' salpa' maghantong ka kaodi'enna ka olahraga. Ta' yaken jha' olahraga areya andi' mamfaat se raja, ban alami abhanto bhadhanna toron.


Deteng dek kennengan se lok populer bisa dheddhih sala sittong cara ghebey ngedukung ben ngejegeh soghinah alam ben budaya se bedeh neng sekitarreh kennengan wisata ajiah. Selanjutteh deteng dek kennengan wisata se lok populer bisa dheddhih pelopor delem ngenalaghi keindahan ben keunikan kennengan ajiah dek oreng laen otabeh oreng bennyak. bennyak oreng se ghilok taoh soal bedenah kennengan wisata se lok populer, ben lebet deteng dek kennengan ajiah ben ngebegiaghi dek oreng laen, seseoreng bisa ngebhentoh ningkataghi popularitas ben dukungan dek kennengan ajiah. deteng dek kennengan wisata se lok populer kiah wisatawan bisa nikmatin pengalaman se bhidheh ben menarik. bennyak kennengan wisata se lok populer andik bennyak aktivitas ben pengalaman unik se leburin.


Kabannya'an naghara majhu ruwa mun alako kantoran gajina karyawanna raja. Mun alako kantoran ruwa enga' se endi' nyama dhibi'. Abesenna gegek angghuy seragam. Aruwa pekkeranna oreng, utamana reng tua ben sarjana kadhang ngabesse ye ce' sangarra mun alako e perusahaan terkenal. Padahal alako edimma bhai pokokna senneng, nyaman ben gaji bede ollena. Olle gaji pade ben opahna paleng sakone' se patokanna daerah bang sebang la senneng. Nyamanna alako kantoran ye bannya' kancana. Mun kabbhi oreng dhaddhi wirausaha terros sapa se dhaddhi babaanna. Ye bannya' nyamanna kiya alako e kantoran ta' emok mekker resiko raja, ben gajina ye mun saruwa ye ruwa. Lakona paste lah.


Teppak jhem kosong adek pelajheren neng sekolaan, engkok bik nak-kanak sekelas mutusaghi negghu film bhereng lebet layar proyektor. Film se e tegghu teppak jiah Train to Busan, film se teppak booming sarah e bektonah. Kami ngerassah terkesan bik ceretah se e taberin bik film jiah. Film riah nyeretaaghi tentang seoreng bapak se kodhu ngelakonen perjalanan dek Busan bik anak binek eng teppak bedeh wabah zombie neng Korea Selatan. Tegangan ben emosi se e timbulaghi deri film riah ongghuen ngebey lok terkesan. Nak-kanak ngerassah lannyok ke delem certah ben terpukau sarah bik kecerdasan ben rassah bengallah tokoh utama e delem ngaddhepin situasi se sajen ngebey tegang. Efek spesial se e angghuy kiah cek bhagussehben ngebey penonton ngerassah akadik dheddhih begien deri film jiah.


Mandari Oriental Hotel riyah sala sittong hotel mewah sebede ning jakarta. Hotel riyah bede nih pusat kota Bundaran HI. Bede ning M.H. Thamrin, Menteng, Thamrin, Jakarta Pusat. Hotel riyah e bangun dhe' adhe'en ning Hongkong ben perusahaan pengoprasi riyah asal hongkong nyamanah Jardine Matheson Group. Pembangunan pertama hotel riyah ning taon 1963 ning Hongkong. Mandarin Hotel se bede ning Indoensia e resmiaghi ning taon 1978. Mandarin Oriental Hotel riyah sala sittong hotel bintang lema' se bede ning Jakarta. Argeh permalem ghebey sittong kamar bede ning argeh duwe setengah jutah sampe tello' setengah jutah. Hotel riyah semmak sarah moso pusat bisnis daerah sudirman ben ghun sapolo menit jhelen sokoh mon entarrah ka stasiun sudirman.


Samarena basket, sepak bola alias bal balan dhaddhi peminat kaduwe` se esennengnge bi` nak kanak ngode. Sepak bola sateya bede se nyamana futsal alias sepak bola kene`. Futsal biasana e ruangan tatotp etambhang sepak bola kodhu e ruangan se abukka`. Jumlah pemainna sepak bola bede 11 oreng ben kiper. Sepak bola riya pajhet kala ka basket mun e Indonesia, tape mun penggemarra olahraga internasional pagghun bal balan se dhaddhi nomer settong ta` e kalahaghi ben olahraga se laen. Bal balan apapole mun osomma piala dunia, ta` nak kanak kene` sampe` oreng sepoh nengghu piala dunia. Mun ta` nengghu sampe` bede se kapekkeran ben ta` bisa tedung. Salaen ruwa, sepak bola tingkat internasional bisa dhaddhi sombharra pesse mun pemainna bisa sakelas CR7 ben Messi.


Neng kecamadhan Dhammabu, bada dhisa anyama jhumeyang. Dhisa ajiya andi' kennengan bur-leburan se bisa ekentare bi' reng-oreng. Bur-leburan jiya anyama tase' jhumeyang. Tase' Jhumeyang ekentara bi' bannya' oreng molae dari dalem Madhura sampe' oreng lowar Madhura. Tase' Jhumeyang andi' beddhi koneng. Neng Maddhura lakar ta' bannya' bada beddhi koneng otaba pote. Tape se bannya' areya neng Sumennep. Neng lo-polo. Jhumeyang areya sateya la erabat pamarenta lebat dhisa. Mon sambhan Jhumeyang areya ta' naghi karces ka oreng se dateng amaen bi' taretanna. Sateya la bada se naghi karces polana bannya' en-maenan se bisa ekamaen na'-kana'. Karcessa se etaghi paleng ghun menta karces hondana.


Bulen berik, Alo lenjhelenan ka Thailand moso ca-kancanah. Alo ben kancanah atemmoh moso benyak kuliner ning Thailand salah sittongah Jembhu thailand. Alo penasaran moso rassnah jhembuh thailand. ALo so kancanah pass melleng bengsebeng sittong. Arghenah mon erupiah aghi ghen 20 ebuan olle 2 migghi'. Bekto seajhuel rak-ngerrak, Alo ajhelling aghi ternyata jhembuh thailand bighinah lebbi sakunik deripada jhembuh lokal Indonesia. Jhembuh riyah ekakan ngangghuy bubuk chabbih ben corak bede tambeen MSG nah ning bubuk bumbunah. Jhembuh thailand riyah tak pateh benyak aing ben bighinah ebuwe so se ajhuel. Samarenah melleh jhembuh thailand Alo polanah dhujen pas melleh pole ghebey ebhungkos, esambih ka hotel.


Mon neng sabe embuk so eppak padhe nanem padi mon la libur sakola’an lala pagghun nolongih empa’ so embu’en nanem padi mon la bhek siangan biasanah embu’ so pak pas nyanyi lagu wa’ronjengan maelang lessoh se lirik lagunah Wa’ Ronjengan la etabhu e tabhu, Wa’ Ronjengan la etabhu e tabhu, Monyena sajen ranyeng jen ranyeng, Nyenengagih kakopeng sepadeh ngeding. Empak so embu’ bhit sambitdhan se anyanyi sambih nanem. Samarenah nanem pas ngakan abhereng moso oreng – oreng se padhe nanem padi ngakan sabedhenah mon la areng bhereng pagghun nyaman rassa, kadeng bedhe se nyambih kakanan lebbi otabe nyambi aeng es benyak pas saleng ghentean se nginom. Leburreh mon areng bhereng.


MIRAS otabe Nginuman Keras ye ruwa nginuman se agandung alkohol macemma etanol. Etanol riya zat se bisa asababaghi panoronan kesadaran. E naghara lain ebhatesse penjualanna ghebey usia se ca`na la cokop omor, tape mun neng Indonesia se mayoritassa oreng muslim, nginuman riya haram e enom salaen ruwa nginuman riya ce` jarangnga e konsumsi ben masyarakat. Mun bede se nginum, enga` epekker oreng se ta` karuan ben nakal. Panengnga oreng se nginum MIRAS biasana la ta` sadar mun nganu apa-apa, apapole abi lebbih nginumma. Mangkana ruwa nginum riya ye bisa asababaghi oreng bisa olle okoman penjara, bhidha bi` e luar negeri se nagharana bebas.


Reni dhujen negguh TV. Mon tak asekolah bisa dheri pagi sampek siang, TVnya odik malolon. Se e tegghuh riyah chanel Mentari TV. Lakar ghun nyettel film kartun maloloh engak pororo ben tayo. Reni cek lebburrah negguh TV. Satiyah reni la bisah ngodikin ben mateen TV dhibik. Lambek bektoh ghik kinik, tak bisah, lakoh nyoro eboknah ghellun mon neggueh TV. Polanah cek dhujennah negguh TV, reni akhirah e pasekolah ning paud se semmak romanah. Makle tak negguh TV malolon can reng tuanah. Reni pas e pasekolah dheri pagi sampek siang sabbhen areh, dheri senin sampek Jumat. Ning sakolanah, Reni tak negguh TV. Tapeh bedeh kegiatan se e lakonih engak ajher sambih amain.


Bakto entar ka Pajhuddhan abhareng kanca ghi' enga' bhai maso' ka las-alas. soko dhala pendet se ajhalan ka attas. Eyattas Pajhuddhan bada ghuwa maso jhurkoncena. molae dari baba dapa' ka bhak tengngaan bannya' monyena mutak ban ketthang se areng-cerreng eyattas ka'-bhungkaan. Partamana tako' eserbang otaba ekekke'. Tape nyatana ketthangnga se tako' mangkana reng-cerrengan polana bada manussa se onggha. bannya' cem-macem Ka'-bhungka'an tamaso' bhungkana komire. engko' abhareng kanca se dari Dhisa Pakong. tape magghi Pajhuddhan reya maso' Kabupaten Sumenep Pakong abak semma' polana bates daja antara Kabupaten Sumenep ban Kabupaten Pamekasan. Bakto ajhalan ka attas bada oreng lake' bini' asapeda motoran ceng-gunceng. Koca'en tang kanca Pajhuddhan reya kennengnganna oreng menta kasoghiyan, nganceng reng bine' otaba magendeng oreng. Tape kaangghuy tojjhuwan bhaghus pada bisa karana dari careta koca'en Presiden Indonesia Soekarno sabbhan toman atapa e ghuwa Pajhuddhan.


Pentol jejenan se padheh so bakso keng bennyak en degingah lebbhi sakonik tembheng bakso. Pentol padheh ngangguy tepong kanji so camporan degingah ajem polanah lebbi modhe so gempang sare'nah, pentol bisa kiah ngangguy camporan deging se laen, akantah deging sapeh. Bennyak se seneng ka pentol tak ajelling betes omor. Se ajuel pentol bennyak mon gun e penggir jelen, e pasar, e sakola'an, e min rammin akantah sar malem tabheh lun alun. Se ajjuel pentol biasanah ejejeagi ngangguy sepeda motor tabheh sepeda ontel. Pentol tak e juel mon e berung. deddih cakancah se melleah pentol cokop nyareh e gir  penggir lorong tabheh e kennengan min rammin


Oreng se ekasennengnge neng olahraga banne ghun oreng se dhaddhi tegghuan. Oreng ajiya bisa dhaddhi pandhuman mon aba' andi' bangaterro dhaddhiya senga' oreng se ekasennengnge. Dhaddhi engko' ban kake areya banne dhaddhi oreng se ajhelling. Tape da'ramma dhaddhia senga' oreng jiya. Contona mon terro ka Ronaldo, arowa banne ghun terro. Tape da'ramma terro dhaddhiya se enga' Ronaldo. Mon ca'en engko' kabbhi alasenna oreng terro areya bada dayyana. Mon terro dhaddhiya senga' Ronaldo sala settong ya amaen ebbal. Kan Ronaldo maen ebbal. Tape banne ghun ro-moro amaen, Ronaldo arowa lateyan terros ban epabhajheng ajhar dari pemaen se laen. Lateanna rowa banne ghun nempak ebbal, tape latean kowaddha bhadhan keya. Poko' elate dari laher ban bhatenna.


Engkok andik buktuan se penter amassak. Mon entar dek tang roma mesteh ngegebeyagih engkok marning jhegung bik peyek kacang. Deri engkok kennek lakar dhujen gukgangghuk marning jhegung bik peyek kacang, ampo jughan peyek kacang jughan ekakan bik nasek pecel. Rassanah riyah nyaman bidheh deri gebeyan se ejhuwel neng toko. Keng lakar buktuan andik talonan gebey nanem kacang bik jhegung. Marning jhegung se egebey buktuan riyah bentuk'en  kol-bungkol tapeh lok liyak ben gurih. Mon peyek kacangngah pes-tepes kriuk gering. Mon tellasen jughan biasanah buktuan segghut agebey duwek jiyah gebey gukgangghuk oreng atamoy dek romanah. Selaen engkok, se padeh dhujen ngakan riyah ajiyah tang reng seppo ben tang alek.


kendaraan umum riya ye mun dari kanyamanan pera` neng ongkos se lebbih mode, mun teppa` ka se bede AC na alamat paste nyaman, panengnga penumpang se arokok ta` olle arokok otabe bede kennenganna dhibi` ghebey arokok. Misalla neng bis se angghuy fasilitas AC. Laen mun ta` angghuy Ac, biasana oreng bebas arokok, riya se ta` nyaman. Salaen ruwa mun ta` teppa` ka ambuna bis, abe` se gi` nompa`a kodhu ajhalan soko otabe adente` abit tagher bede se ajhaman neng pengghir jhalan. Panengnga bis ye ta` paste ambuna neng halte. Pokok bede penumpang la ambu. Ben pole bhuru ongghe ka bis langsung ajhalan bissa, ta` dente` penumpang nemmu korse kosong. Bisa talabu kiya mun ta` biasa nompa` bis. Nyamanna ye pera` bisa kenal ka oreng anyar salaen regghena mode.


Biyasana mon bulan pasa otaba bulan kadhaddhiyanna Kotta ban naonna Kotta se bada neng Madhura, kake bisa ngeding monye Ol-Daol. Ol-Daol arowa tamaso’ nye-monyeyan se bada neng Madhura, se la essa dhaddhi andi’en Madhura. Otamana Sumennep. Banne ghun settong duwa’ tabbhuwan se bada neng Ol-Daol. Bada kendhang, klenang, saronen, terbhang, ebbol, ban tongtong. Ol-Daol etabbhu bi’ bannya’ oreng. Kake bisa negghu dhing bada acara raja senga’ jiya. neng karnaval pada bada keya, monla bulan Agustus. Ol-Daol sateya bada lombana keya. Bada se tingkat Kecamadhan ban Kabupaten. Nyanyian se eghiba bi’ oreng se maen Daol areya bannya’ macemma. Dari nye-monyean lamba’ sampe’ nye-monyean se bada neng sateya.


Kaula toman e pakon kyaeh e soro ka compo'na kalabhan e pakon badha acara neng romannah. Kaula sareh nyaeh badha e dhapor a lakoh paapan se badha neng dissah ban aneka daddhi kagiadhannah neng dhalem pondughen. Sabelummah entar ka kyaehkaula a yapsiyap ghabay kaperloannah kyaeh kula. Ban kulah lok olle dhan badhan dha' ka' issa ruah, kodhu a rrogghen otaba a sarongan. Nah, adhabbah dha' kyae otaba dha' guruh neka antara laen ; Settong, sampeyan kodhu macak se lebbhi sae ban lebbhi andhap. Se kaduwa' sampyan ngaghem rasoghan se lok kettat tor jhaga pandengan epon. Se katello', ajhaga dhabuan an tor ator.


Ghu' ghenggu' bennya' e minati khususseh kalangan ded-ngodeddhen. Maskeh reng tuwah la nyiapaghi sarapen, ded-ngodedden ghi' paghun melleh ghu' ghenggu' e lowar. Kabennya'an ded-ngodedden senneng ka ghu' ghenggu' se lebur, abernah, ben acem-macem rassah.  Tapeh ta' sakabbinah ghu'-ghenggu' aman e kakan polanah kadheng badha camporan zat se bahaya ghebey bheden. Contonah ghuringan, ghuringan biasanah e ghebey deri camporan teppong pas biasanah ekakan so saos tomat. Can "Helathline" kakanan se e ghuring abukteh ningkat aghi tekanan dere ben nyebeb aghi kalebbien berre' bheden. Hal riyah ghi' e tambeih saos tomat se biasanah ejhuel sabegien deri Tomat se bucco', ecampor pewarna, ben zat se bahaya ghebey badhan. Deddih mon bisa'ah kita koduh lebbhi ngastete mele ghu'-ghenggu', polanah mon sala mele bisa fatal ghebey kasehaten.


Sayuren pare andik rassah paek mun e kakan. Benyak oreng se lok endek mun e soro ngakan sayuren jiah polanah rassanah lok nyaman. Selaen rassanah se paek, pare andik benyak manfat kaangghuy beden. Ken jhek kebeter mun terro ngakanah sayuren pare makle lok arassah paek. Settong, eres tepes pare. Kedue, bueng bighinah pare pas beccok pare makle elang ghetta sebedeh neng jiah. Ketello, taburim buje ke pare se mareh e becco, ghunanah buje kaangguy meleang rassah paek. Selaen buje pare bisa e berrik guleh otabeh aing accem kaangghuy meelang rassah paek. Mun la mareh e berrik buje otabeh guleh, pare e beccok sampek berseh pas la massak-en.


Teppak HP moalen sessek bik berkas, maka penting ghebey pengguna male taoh caranah ngebherseaghi memori internal. Arapah mek deiyyeh? Polanah mon memori hp internal pol, ajiah bisa ngehambat kinerja perangkat. Akhirreh, pengguna lok bisa pole nyempen berkas foto, musik, video, ben jenis berkas se laen. Lebbi jhubek eng pole, beberempah aplikasi bisa bhein sossa ghebey e bukkak polanah memori hp pol. Mon ajiah le kejadian, maka aktivitas se ngelibataghi ngangghuy hp tentunah bisa keganggu sarah. Apah pole setianah pa apah jiah ngangghuy hp. Lok keloppaen molaen deri pandemi ghik bennyak kelas ben rapat se e lakonen secara online. Mangkanah ayok kenalin hpnah kita!


Tang kakanan jen-dhujenen ajiah bakso. Bhen seminggu sekaleh, nyek ngebey tang kakanan jen-dhujenan jiah. Bakso se e ghebey nyek rassanah cek nyamanah. Cang nyek, tang kakanan jen-dhujenan jiah termasuk kakanan sehat. Polanah e delemmah bedeh dheghing ajem ben yur-sayuren. Selaennah jiah, nyek cek teliti nah mele bahan kakanan ben cara ngolanah male kandungan kakanannah kadik protein, vitamin, ben minerallah lok rosak. Bhen nyek ngebey, engkok ben tang alek ngebhentoen nyek mon ngebey. Ajiah se ngebey baksonah sajen nyaman. Kua baksonah nyek rassanah kuat. Selaen mie, ghik e berrik sayur neng kuanah kiah. Tebhenah vitaminnah sajen bennyak. Oreng roma norok dhujen kabbhi.


Kabbhi oreng tao manfaatta olahraga riya ghebey kesehatan, tape se bhagus ye olahraga jhe` ra` berra` panengnga katuwana ma` le ta` endi` resiko raja. Salah settongnga ajhalan soko bhan lagghu. Olahraga riya kabbhi oreng bisa, tape ta` elakone bhan are umumma, Soalla oreng ngentengaghi panengnga pera` ajhalan soko. Mun bhuru asake`an bhuru ende` olahraga, tade` pencegahan sabellunna. Bannya` manfaata oreng riya rutin bhan are mon abiasaaghi ajhalan soko apapole ta` angghuy sandal. Ye ruwa manfaata bisa ngorangi potensi panyake` kencing manis, asam urat, kolesterol, jantung, ben laenna. Paleng nyaman pole mun ngalakone pemanasan tangan, soko ben daerah cetak kiya. Maseggher kiya.


Ajhualan e internet ye ruwa ajhuallaghi bharang otabe bentukna aropa jhasa. Pera' abhandha HP otabe laptop ben samacemma oreng la bisa ajhualan neng internet, ben pola bisa melle bharang maseh kennenganna jhauh. Ta' pera' ruwa, mun ajhual e internet oreng se melle nyaman ta' kasoh se entar ka kennenganna. Cokop mecet neng HP, majer ye bisa transfer otabe majer e bengko pas bharangnga dateng. Nyamankan. Ta' usah tako' ka bharang jhube' kiya, cokop nengghu oca'-oca'na oreng se melle neng toko online na, abe' bisa nengghu ruwa mun jhujhur. Pera' abhandha internet, mun pas ojhen santak bisa mesen kakanan kiya lebat ojek online.


Ghunaaghi bakto nengenneng kaangghuy ngalakone parkara se amanfaat tor matennang ate ban bhadhan. Setiya pa-apa bada e hp kabbhi. Amaen hp ghan re-saare mon tada' lakona lakar ta' egharassa. apa pole batrena hp setiya abak abit se tada'a. kadhang dari ghu-laghu kantos duhur ta' egharassa. Paleng nyaman lakar sambi nyongngo' video otaba caretana filem e Fesbuk otaba Yutub. Keng heranna ta' palerlerran sakale se anyama mata. Tape sanyatana amaen hp bisa amanfaat poko' tao carana. bisa olle pesse ban samacemma. Lakar bhidha ngesse'e bakto tada' lakona kalaban aleccer hp. mon engko' aleccer hp polana lebur, banne terro apa. apa reng laen pada kiya ta' iya polana cora'en bannya' se pada.


Oven riyah pekakas depor se biasanah egunaaghi kaangghuy manggheng jhejhen. Oven riyah bedeh duek macem bedeh se epanasgih neng attasah kompor bedeh jughan se ngangguy listrik. Caranah ngegunaaghi oven listrik engghi paneka cup agih kabel oven neng stopkontak listrik. Pas tentoagih suhu se eketerro manggheng massakan. Pas penneng sekejjek sampe suhu neng delem oven jiyah rata. Terros masokagih massakan neng delem oven, pas ator bektoh se eperloagih manggheng massakan jiyah, jek abit gelluh makle tak gosong keng jek sekejjek gelluh takok gilok mateng. Slanjuttah dentek massakan sampek mateng, mon mareh mateng pas keluaragih massakan gellek deri delem oven. Jek loppaen mon mareh, pas patek'en ovennah ben cebbhut cuppan kabel listrik gellek.


Enoman se ekasenneng bakto bulan pasa, engko' biasana melle es campor. Es campor areya banne es pas eberri' plappa kacang, lontong, ban ghangan. Banne. Polana bada kan neng dhisa se nyebbhut rojha' areya plappa kacang se ecampor bi' lontong ban ghangan. Senga' neng tang roma. Se ekoca' campor reya la ghenna' bi' lontongnga. Mon rojha' areya tada' lontongnga. Ghun ghangan. Se ta' enda' ka ghangan bisa ngangghuy bhalungka' otaba temon, pao, lanas, ban kates. E ma' acaca rojha' areya, haha. La es campor ajiya, es se eberri' pate ban ecampor bisa wa-buwa'an. Biasana eberri rote keya. Buwana bada lanas, kates, nangka, semangka, ban bannya' laenna. Banne ghun jiya, kadhang keya ecampor goder, mutiara, cau celleng, ban ecampor keya bi' ghula mera ban susu. Kobassa ajiya monla eyenom marena adhan magrib.


Engko` ruwa oreng se ta` pate minat ngalencer ka wisata alam. Soalla dari kene` la ampo ka ngalencer. Apapole bengkona engko` e daerah pantura se semma` ka tase`. Ye, e Situbondo, kota e Jawa Timur se bannya` kennengan wisatana. Beeri` pas taun baru 2023 engko` rombongan ben tatanggha entar ka wisata Pantai Bama e Baluran. Padahal semma` ka bengko pera` 45 menit, bhuru pertama kali dessa`. Buh bhaguussa tang wisata alam e kotana engko`. Bisa ngabes bannya` keban enga` motak, kerbhuy, keddheng. Bhungkana bakau ye rat saarat bannya`, Biasa bhai motak ajhalan ben oreng, jhe` cem macem ngakan edissa` mun nyambi kakanan soalla bisa egheremak bi` motak. Ongghu ce` sennengnga abe` riya.


Tongabang se segghut etompa’ oreng lowar mon entar ka Indonesia. Sabhaliggha keya. Tongabang areya lakar dhaddhi buwa’an se bisa maghampang neng lan–jhalanan. Biasana mabi’ bannya’ ejjam mon lebat dara’, mon nompa’ tongabang paleng enja’ sakejjha’ jhalanna. Tongabang ghun bisa lebat attas ondem. Bisa ajhelling kennengngan jhau neng baba se kadhang mon ejhellingaghi enga’ bilis. Ma–roma ajhijhir neng baba. Nung–ghunung pada paddhang. Keng mon nompa’ tongabang, kadhang pada aghuli. Ghulina pada bi’ nompa’ kapal. Monla merre ka oddem, tongabang rowa aghunjhek senga’ kapal eyantem omba’. Mon terro olleya ajhelling kennengngan se genteng neng baba, mon bisa nompa’ pas mele katoju’an se ghir–pengghir. Seddhi’en kaca.


Arung jeram riyah termasok olahraga se mrenges, mangkanah lok olle den beden mon terro amaen arung jeram riyah. Lok kabbhi songai bisa egebey olahraga arung jeram. Songai se bisa egebey olahraga arung jeram riyah songai se aengah tandes, bennyak osok'en aengah, songai jiyah rajeh ben lebar, biasanag songai deiyeh bennyak andik betoh se rajeh, semmak ben aeng terjun  ben biasanah songai deiyeh riyah nyamanah neng hulu songai se edimmah kennengannah biasanah neng dataran se cokop teggih. Arung jeram riyah lebur polanah elakone ben bennyak oreng, kadheng settong paraoh karet jiyah osok sampe lemak oreng. Olahraga riyah kaden olahraga adayung paraoh se kodhu bisa nyeimbangagih paraoh gebey ngelebetin songai. Tentonah oreng se amaen riyah klambinah gennak ben jas pelampung ben topi khusus gebey alat keselamatden teppak amaen riyah.


Cara ghebey nemmonin kennengan wisata se ghitak benyak oreng taoh. Sala sittong gabong dhe' komunitas se dhujen a jhelenan. Mon gabong dhe' komunitas jhelen biasanah kita olle kancah anyar, informasi kennengan wisata anyar se ghitak benyak oreng taoh. Sala sittong komunitas se dhujen ajhelen nyamanah Sobat Jalan Community. Komunitas riyah andi'en Tiket.com. Mon gabung dhe' komunitas riyah ben bhekal olleh pengalaman se lebur, polanah anggota ning komunitas sering aberrik taoh informasi kennengan wisata se ghitak benyak oreng taoh ben kennengan se lebur. Mon terrp gabung ka komunitas riyah kareh daftar ning aplikasinya tiket.com. Ghebey se ghi' buruh daftar, bhekal olee tixpoint se bisa eangghuy ning aplikassi jeriyah.


Alat olahraga jareya jha' bellih, tapeh biasannah sakeng kulah neka politik daddhina kulah ngebey dhibi' sabedennah neng roma wkwkwk. Bhakto preien abit sakolaan, kulah neka senneng ngabiin bhakto sareng hal se positif akadhi awel juwel otaba a pede ghebey mabenthuk beden neka. Kulah kan koros nak kanak eng daddhi neat kulah lakaran abhentuk beden kalabhan odhu rajhen ban bhejeng sarah a gym ba men bisa nganggka' bebban se berrre'. Ban Ahad neka biasannah kulah entar ka kennengan gym ban kulah a daftar neng sekanjeh tapeh programma kulah neka biasaanh ben malem se entar ka ka'hissah, saenggha lastarennah neka pas mandih ban tedhung ngalakone aktivitas laennah.


A dhagang jareya manorot kulah lakaran kodhu ghaduwan mental se rajhe melanah jareya lakar le bengal ka sadhajana konsekuensi jaruah. Mentallah oreng a dhagang neka lok takok rogi ban bengal kaelangan karogian se rajeh. Kaloan oreng dhagang lakar la lok etemmoh. Sebab aneka bhagian dhari usaha se e ka'dhimmah menjanjikan jaruah sebab manabi ontong neka lakaran le rajeh mon e bes abes. Pan saponapan oreng ghaduwan carahdhibik melanah aneka daddhiah kalakoan se lakar ghaduwan ontong se paleng rajeh. Namong kodhu pa konsisten jaruah jha' sampe' lemmah otaba letoy manabi a dhagang neka sopapjha hasella jareah olle se paleng rajeh ban ngajhanji aghin.


Kabadhaan senjata tradisional ka'dhinto sala settong hal se kodhu kita banggaen. Sebab maseng-maseng daerah ghaduwan alat senjata bhik-dhibik edeng. Saenggha manabi ka settong wilayah pastinnah badha senjata seblaen daripada wilayah laennah. Aneka se maghabay Indonesia jareya soghi sareng saghala macemmah. Namong kabadhaan senjata paneka bisa daddhi hal se menyimpang neng kalangan masyarakat. Melanah bannyak akulturasi budhaja se masok ka maseng-maseng wilayah tor maghabay hal jareya semmoh maelang fongsi dhari alat senjata ka'dhinto. Sala settongah kerres se dhari Jhaba Temor. Kabannya'an oreng samangken mercajein manabi kerres nekanghaduwan hal ghaib se bisa manolong manossah. Saenggha kerres jareya epercajein bisa ngalindungi. Hal neka se maghabay semmoh nyemoang dhari fongse aslinnah kerres paneka.


Manabi nak kanak kennek paleng senneng lakar kakanan se manes akadhi dorayaki. Nah neka se tuah jughan pasti senneng. Kadhinapah carannah abadhi dorayaki ka'dhinto ? Ghampang lek, coman sediaghin tepong teriguh, ghu alos, tepong donan diddhik, telor 2 bein, baking powder, soda kue, sareng mentega diddhik ghabay les oles, ban jha' kalep sareng coklat cair ghabay essennah. manabi carannah cokop camporaghin sadhajanah han bahan ka'dhinto kecuali bahan loar akadhi mentega sareng coklat cair ka'dhinto. lajuh san la acampor, panas aghin ka teplon se anti lengket ka'dhinto berri' diddhikmentega ghabay lesoles lajuh masok aghun adhunan se tanengan edheng. lasterennah dha' neka massak sampek semmoh coklat lajuh angka' kadhineka saterossah. Kaula manabi e berrik neka pasti dhujen


Langker salah settong gengan se osom apabein mesteh bedeh neng pasar. Langker riyah gempang odik mon etamen neng negereh tropis kaden Indonesia. Argenah langker riyah ngode ben cara massak'en gempang, mangkanah bennyak oreng se sereng melleh langker riyah. Nyatanah ngakan langker riyah aghendhu' bennyak manfaat akadih bisa gebey obet anti radang ben bisa deddhi tambenah oreng asam urat. Gengan lonjong lanjeng ben aberna biruh riyah andik vitamin B5 se bisa ngontrol kolesterol, vitamin C se beccek gebey kolek ben bennyak vitamin laennah se bedeh neng langker riyah. Ngakan gengan langker riyah cocok gebey oreng se teppak'en diet terro korossah, polanah lemmak neng langker riyak sakonek.


Ghebey oreng sibok, apede kadik eng ajiah hal se cek sossanah e lakonen polanah korangah bektoh ben jedwel se padhet. Padahal, apede maenaghi peran rajeh delem ngejegeh kesehatannah abek. E lansir deri Business Times, ahli nemmoen kabher beccek ghebey oreng se terro ngelangkah dek gaya odik sehat tapeh takok e kececce'en jedwel se sibuk. Sittong studi anyar se ghik bhuruh e terbitaghi British Journal of Sports Medicine ngungkapaghi apede lok parloh bektoh se cek abitteh ghebey e lakonen. Mala studi jiah nyebbhut jhek apede keng perloh bektoh 10 menet. Investasi apede 10 menet delem seminggu, bisa nyiptaaghi hasel se luar biasa ben melanjheng harapan odik eng seseoreng.


Jeman semangken kabbhi gempang, misallah terro ngenep dek hotel bisa messen deri jeuh areh otabe mepet areh ngangghuy aplikasi se esediyaghi neng internet.  salah settong contonah aplikasi traveloka. Sebelum ngeghunaaghi aplikasi nekah, nagghin e install gellun neng HP. Mon mareh e install teros daftar ngebey akun, san mareh pas sareh tolesan hotel ben sareh terro ngeneppah neng hotel kammah. Mon le etemmoh tojjhuwen hotellah, pas pele kamarrah. Selanjuttah esse'en data gebey pessenan kamar bik oreng se terro ngenep. Mon mareh kabbhi terakher kareh majer pessenan kamar hotellah, majerrah nekah bisa langsung lebet aplikasinah otabe degghik majer dek hotel pas sebelunna mintah konci kamar.


Tedung se abit bisa dhaddhi cara se paleng ghampang ghebey maelang sompek. Cara se gratis ta' ngaluarraghi pesse, cokop bhutoh ghuling otabe kasor, otabe pera' kennengan se nyaman ghebey tedung. Mun la jhagha biasana kadang seggher ka abe'. Panengnga manfaatta tedung riya kan aslina pekkeran kasoh se mekkera, dhaddhi mun tedung masalah riya bisa elang. Mun la mella' loppa lah ka masalahna. Nyaman kan, ta' bhutoh lan jhalanan otabe ngakan otabe ngalencer. Salaen ruwa reng tedung riya nyamanna ye ta' nyator jhube'na oreng. Pas abe'na ta' mekker se acareta'a ka reng laen, panengnga mun acareta ka reng laen atambeh ruwet, apapole mun ta' teppa' orengnga. Tambeh ruwet masalahna benni tambeh mare.


Reng-bereng otabeh perabuthen depor setiah jen benyak macemmah ben ghunanah. Selaen jiah perabuttah jen canggih. Bedeh bejen sebisa lok cekkak mun teppak-eng a guring. Bejen jiah se ekocak teflon. Perabutten jiah e kakebey derih keramik otabeh bedeh se e kakebey derih bahan se lakaran bisa lok cekkak. Bahan se e yangghuy jiah lok bahaya dek kah kesehatan, ken mun se derih keramik. Mun sederih lapesen celleng jiah mun la dukkal derih bejennah bisa bahaya mun sampek kenning dek kakanan. Deddhi mun mele teflon jiah anguan sederih keramik. Lakaran arghenah lebih larang e tembeng sebedeh lapesan cellengah. Tapeh kaangghuy kesehatan jiah se paleng penteng.


Nak-kanak kost mun terro a massak-ah setiah gempang polanah bedeh settong alat selebih praktis ketembeng kompor. Alattah jiah se enyama-aghi panci elektrik. Panci elekterik termasok dek sala settong alat se praktis kangghuy a massak. Panci elektrik andik kelebihan, sepertama hemat bektoh. Misallah a massak-ah nasek, karo becco beressah pas tambah aghi aing pas colok ke lestrek. Kelebihan sekedue, lebih aman. Lok usah kebeter mun ngangghuy panci elektrik, polanah la e pekkeren dekremmah caranah panci riah aman mun e yangghuy. Tello, gempang mun terro e bersenah polanah panci elektrik ngangghuy semacem teflon se bisa kakanan lok cekka dek bancinah. Cokop ngangghuy spon bik aing.


Rassannah senneng sarah manabi kulah awel juwel jareah tantonnah la sadhajana neka padeh senneng manabi awel juwel neng roma ban pole neka lakaran se kulah sennenge. Kalabhan dhari paneka biasannah kulah lakaran a juelen jhajhan rentengan juah ban ontongngah lakar la lomayan sarah ghebey ngesse'eh tabhuk ruah. Kalabhan dhari paneka sabbhan malem biasannah kulah la ampon yap seap ghabay se ejuel lagghunnah. Lajuh dha' neka, kulah biasannah la ampon se berse sabhereng bedeh, nyaman lagghunnah neka bisa langsong awel juwel ban mareh dha' neka biasannah lakaran la ampon seggeg juah. San kalaghunnah tinggal ngalak pan apan ban tinggal mukka' bisaos sadhajana la ampon e  sadiyaen.


Manabi cangghinnah hp samangken manabi bedeh mon temmon ka'dhinto langsong norok aghin bhet lebeddeh dhari maps se eka'dhimmah daddhi sala settong media se ternyata bisa kakabbhinnah ban bisa ngalakoen napah bhein. Kabadha'an windows otaba epon aplikasi se ngadunkong daddhi alasen anapah perkembangan paneka lakar la ampon jhalanan se jhau kecoale entar ka dhisah se eka'dhimah kakuadhen jaringannah neka cek lemmannah. Kalabhan dhari paneka., pastennah kulah oneng carannah ka'dhino kadhinapah cara ngangghuyyah. Saongghuna bannyak sarah aplikasi se gadukong ghebey pan saponapan kaperloan awel jhuel sala settongah. Sadhajana dhunnyah ban essennah lakar la etegghu' sakobesah namong samngken la ampon e tegghu' manossah neng dhalem tanangngah jareya. Daddhi manabi bedeh callingan e loar bhakto jam nek.


Ajhualan lebat internet riya ta' pera' kakanan otabe bharang kabhutoanna bhan are, tape enga' kennengan wisata, hotel, kos-kosan ben kendaraan umum ye bisa. Contohna melle tiket kereta api lebat HP angghuy aplikasi onlinena Kereta Apoi Indonesia. Abe' ta' parlo antri lanjhang ben bit abit e stasiun, cokop endi' aplikasina ye beres la. Langsung pesen tojhuan, bektona ajhalan ben berempa oreng se numpa'a ye lengkaplah. Pas mare ruwa mun la yakin langsung majer lebat transfer dari bank otabe lebat Indomaret otabe alfamart ye bisa kiya. Mun pas ka stasiun kare adente' keretana lah mare. Bede pole, nompa' kereta riya bisa meleh angghuy ekonomi, bisnis, apa ye eksekutif ruwa ca'na demma'a se ajhalana.


Bede kennengan wisata ning Surabaya se ghitak benyak oreng taoh, nyamanah Hutan Kota Pakal benowo otabeh Hutan Kota Pakal. Nyaman e berrik engak jiyah polanah hutan riyah bede ning Pakal. Wisata ariyah andik leber ennem hektar se dhedhi sombher oksigen oreng sorbhejeh. Kennengan riyah bede ning Sorbhejeh begien berek se benyak ka' bhungkaan engak cenara odeng, ketepeng, trembesi, mahoni, bakau, ben waru laut. Masok dhe' kennengan riyah tak osa majer. Tapeh mon entarah ka dhinnak ambhu nyambih lotion anti renggik polanah len-jhelenann ning hutan benyak renggik. Mon nyambih nak-kanak angokan tak entar ka hutan kota, polanah bhebejeh benyak rengik ben hewan se laen.


Molae dari lambe` jhaman ta` nyaman, ghendheng pagghun dhaddhi ghu` ghangghu` se nyaman. Entah ruwa pera` ekakan langsung tanpa e olah otabe e olah ye pade nyamanna. Mun ta` e olah kandunganna vitamin bannya` ta` acampor ben apa-apa, tape rassana pagghun bhai rassa wa` buwa`an. Sateya jhaman la canggih oreng amanfaataghi gheddheng e olah-olah. Bede nyamana piscok, ghenddheng krispi, ghenddheng keju, roti ben laenna pole. Apapole neng Indonesia ce` ghampangnga olle gheddheng, bisa nanam dhibi` e kebhun otabe langsung melle e pasar ben regghe se mode. Ta` salah mun bisnis apa bhai se berhubungan bi` gheddheng ruwa bannya` ontongga, soalla bannya` oreng se gi` senneng ngakan gheddheng.


Pengalaman nengghu pertandingan voli kiya e taon 2006, biasana mun pertandingan ruwa jhamma malem mare maghrib, riya laen. Soalla se mabede dari Pabrik Ghula, dhaddhi maenna pas sore mare asar pera` sampe` para` maghrib. Sapa bhai se negghu ta` ekenning karcis maso`, gratis dari awal sampe` final. Hadiahna ye ta` raja, nyamana ye gratis. Tape mun pertandingan neng lapanganna Pabrik Ghula oreng biasana nengghu sampe` kabudi-budi e paddhu, panengnga sakeng bannya`na se negghu. Permainan tambeh seru, sayang ca`na mun e daerahna engko` pemainna salaen nyaman gi` angghuy main budi, ye riya entar ka dhukun. Dhaddhi ta` asli kemampuanna dhibi` ben kadhang nganceng oreng.


Lambek teppak'en engkok ngekos dek Malang, tang embah segghut ngerem kakanan dek tang kossan. Kakanan se ekerem tang embah jiyah jhejhen gebey gukgangghuk. Kocak'en embah jhejhen jiyah gebey kancah mon engkok ngerjaaghih tugas sampek malem makle tak kelaparan. Jhejhen se ebegiyaghi dek engkok jiyah kabbhi tang kesennengan bedeh opak gambir, nastar, kue keju bik kerepe' gedheng. Se paleng ekesenneng engkok jiyah nastar, polanah rassanah manes, nanassah ekerassah ben ro'om beuh kuenah. Engkok ampo merrik kiyah jhejhen jiyah dek tang kancah kossan mon olle kereman deri tang embah. Mon tang kancah senneng ngakan opak gambir. Engkok bik tang kancah padeh dhujen ngakan jhejhen jiyah.


Kalaghuknah, Reni ngajhek kancamah ghebey melleh cat se la tadek ning romanah ka toko buku gramedia. Reni ben kancanah nompak motor ka toko buku gramedia. Pompong bedeh diskon kiyah ndhedih reni ben kancanah melleh benyak. Samarenah melleh reni ben kancanah nyepper ngakan ghellun ning gerai hokben se bedeh ning sabellanah toko buku gramedia riyah. Samarenah ngakan, reni ben kancanah mole pole ka roma nompak motor. Kalaghuknah reni ben tellok kancanah lanjutagji a lukis tokoh adat se berik ghik ambu polanah cat deh la tadek kaadhek. Ghen la mareh, Reni ben kancanah nyambih lukisan tokoh adat ka sakolanah pas terros e nilai moso ghurunah.


Oneng bidannah chef sareng koki ? Manabi sasoai data kamus Cambridge, Chef ban koki neka laennah pangerteannah. Manabi koki neka juru massak se nyiapaghin ban nyediaen kakanan se ampon e massak. Nah, manabi chef jariya oreng se terampil ban ampon e lateh ghabay alakoh neng hotel otabah perusahaan se rajeh neka. Manabi neng tv neka se paleng terkenal biasannah Chef Juna, chef Arnold, Chef Renata ban laen epon se ghaduwan jughan jabatan. Manabi Koki lok ghaduwan jabatan amargha jangka kalakoannah lebbhi kennek daripada Chef jareya. Daddhi manabi e bandhiangaghi kabidaannah ghi dhari jabatan, kalakoan , ghaji, ban posisi kalakoan maseng-maseng.


Areh Minggu berik, Desi mareh nganter mamak'en deri Pujon Makang melleh kembeng mawar ben monstera. Budih areh riyah lakar osom oreng nanem kembeng otabe tombuwen se esabek neng adek'en romanah. Mamak'en Desi tak lopot deri jiyah, mamak'en Desi lakar deri abit senneng dek kembheng. Semarenah mole deri Pujon melleh kembheng, pot ben pupuk kedegghuk'en Mamak'en Desi sibuk bik se nanaem kembheng. Bungkanah kembheng mawar jiyah esetek deddhi empak makle tombu bennyak pas etanem neng pot ben eberrik pupuk. Mon tombuwan monstera langsung eseram ben epinda neng pot se anyar. Mamak'en lok alakoh kedibik, Desi norok nanem ben ngatur pot taneman anyar jiyah neng romanah.


Enoman chatime riyah enoman se asallah deri negereh Taiwan. Neng Indonesia dibik le bennyak berung se ajhuwel enoman chatime. Bedeh lebbi deri skeet macam rassana chatime. Pelean enoman deri chatime bedeh se minuman paleng esennenge oreng, olahan enoman deri macem-macem pelean the, teh biruh ben celleng, enoman se segger ben es krem.  Mon melleh chatime riyah oreng bisa mele terro ngangghuyyah toping napah, benyyak’en guleh ben benyyak’en es betoh se epasang. Toping riyah tambaan se ecampuragih dek enoman, macemmah toping bedeh boba ben agar-agar. Enoman chatime se egebey mesteh anyar, polanah oreng se andik chatime riyah terro ngebey oreng se melleh senneng ngenom ben kederui dek rassanah chatime se nyaman.


Salaenna Islam bada aghama se sabellunna nerrosaghi aghamana Allah se toron-binoron dari para utusanepon Allah, aghama Kresten reya aropaaghi keya aghama se paleng towa kabada'anna ban bannya' e mowana bhumi reya. Aghama Kresten epaddhak otaba mon dari kaparcajaanna se iman iya maso Yesus Kristus neng abad ka-27 Masehu. Ummat dari aghama reya esebbhut oreng Kresten. Kaparjcajaan dalem aghama Kresten rey Yesus Kristus aropaaghi ana' dari Allah. Mela dari jiya, ummat Kresten kodhu iman da'  kalaheran ban kmateyan dari Yesus Kristus. Salaen jiya, ummat Kresten iman ka ketab socce iya areya Alkitab. Kaangghuy ngalakone ibada, ummat Kresten andi' kennengngan ibada se enyamae gereja.


Engkok lambek neng eneng neng Jakarta bik tang oreng tuah. Ajiah teppak tang ebok ngandung tang alek se paleng kennek. Teppak tang alek rembik, tang bapak melleh AC male roma sajen cellep. Sang jiah romanah jiah ghik ngontrak. Yeh iyeh, tang bapak keng pegawai biasa ben kami kelemah odik neng tengnga kottah rajeh  bik penghasilen keng asallah deri tang bapak. Biaya sekolanah engkok bik tang alek, biaya odik eng bhejik se bhuto pampers bik susu, biaya ngakan arean. Ghilok mejer listrik, aeng, bik kontrakan. Kabbhinah jiah tang bapak se nge handle. AC jiah sittong hal se keren se toman engkok rassaen.


la terus sampeyan masak melleh terros manabi adharrah ? manabi sampeyan terro onengah amassak seng oseng carannah ghampang Lek. cokop sampeyan sadhiaghin bhang pote, bhang timor, jeih, sa'ang, bhang preh, berri' dhiddhik laos, wortel, ghubis, tahu, tempe, oto', buncis manabi senneng, Nah neka se pertama, kocek bhang, bhang timor, saang, jeih paneka kocek sampe' alos. Lajuh epon guring jha' kalep berri' mennyak diddhik bein, berrik buje ban mecin jughan. Lajuh guring palappa jariya sampek getah. lastarennah berri' aeng ban masok aghin yur sayur neka, dhantos sampe' semmoh massa' Wes langsung sajiaghin aneka jhan dhujannah nak anak biasannah. napah pole etambaen sareng sosis otabah telor poyo.


Ca`na pangabesenna oreng ruwa, kasennengan bisa dhaddhi kalakoan se maontong abe`na dhibi` ben reng laen. Contohna endi` kasennengan nanem kembhang otabe wa` buwa`an. dari sennengnga nanem jeriya bhakal bisa ahasillaghi pesse. ye bisa kiya dhaddhi bisa ngodi`i abe`na ghebey kabhutoan re saare. Mun nanem wa` buwaan bisa eghebey ghu`ghangghu`na abe`, bisa ebaghi ka tatanggha, otabe ejhual kiya. Pendhe kan pessena bannya`. Asli niatta pera` dhaddhi kasennengan, tape ma` ujungnga bisa ahasillaghi pesse. Mun bhagus kan bisa malako oreng kiya, dhaddhi bisa ngorangi pengangguran ben ngodi`i keluarga laen se bhutoh pesse angghuy kabhutoan re saarena. Riya mun hobina se endi` manfaat ka bae` ben oreng laen.


Engko' pas teppak'en preian, entar dek KFC anyar se bedah e Kottah Bangkalan. Pas sampek ekennengah rammeh polanah gik buruh mukkak, deddhi bennyak oreng se padeh penasaran. Amargeh anyar mukkak, deddhi pas pessen melle riyah kdhu antri gellun bik oreng laen. Padeh bik KFC se bedeh e jebeh, se ejhuwel ajiyah ajem krispi, burger bik enoman soda. Engko' pessen ajem krispi se pakettan bik burger settong pas ekakan e kennengah dhissah. Rassah ajhem bik burger padeh bein bik KFC se laen, nyaman gurih semmo accen. Se ajhuwel pelayanannah cepet lok nagghin adentek abit. Mon terro majer belenjeen dek KFC riyah olle ngangguy pesse biasa otabe ngangguy pesse se bedeh neng aplikasi akadih QRIS.


Aghebey pizza ternyata ghempang. Ta' osa ka restoran, aghebey pizza satiyah bisa eghebey e roma. Pertama, masok aghi ragih ben ghuleh ka delem mangkok rajeh. Terros gheluy ngangguy mixer. Terros, tambeih aeng anga' pas geluy pole. Kaduwe', Maso' aghi adunan ka mangko' rajeh ghebey ecampor so tepong, bhuje, ben tellor. Angguy mixer ghebey nyampor adunan ghi' buruh sampe' ratah. Salanjutteh, kala,' adunan roteh pas pa ratah ka teflon se la eberri' minyak. Taburih keju mozarela ben deging embi' se la ecacca. Se terakhir, masok aghi adunan ka oven pas dentos sekitar 15 menitten sampe' adunan abernah coklat. Samarenah jiyah, pizza siap ekakan.


Kulah paleng senneg sarah dha' nyamannah rojeg kambheng khas Arosbaya kottah Bhangkalan. paneka rassannah laen dharipada se laennah. Kuannah dhari kellannah pendheng se emassak abit, dhaddhi semmoh lemmak accen. Bhan pole e tambaen sareng cokkah se maghabay segger dha' eber. manabi, panjenennengan sadhaja terro onenga rojeg kambhang ka' dhinto dhatengih bein lokasinnah neng adha'eng puskesmas Resbajeh. aneka badha bharung kennek se ajhuel jughan kakanan tradisional. Pokok eng nyaman, mode ban banyya' esennah. Dadhi sampeyan sadhaja jha' kalep ghi, manabi enga' Bhangkalan kodhu enga' rojeg kambheng jughan. rassannah lok parlo eraghuaghin pole, amargha bannyak oreng se ngobange ban selalu tadha' sabelum pokol 12 seang.


Ella mole dheri Jakarta ben pulang kampung ka romanah embanah ning Mekkasen. Mon ning romanah embanah ning Mekkasen, Ella bisah entar ka masjid sabbhen magrib ben isyak. Ariyah polanah masjiddeh bede ac nah, nyaman ben jhelen ka masjid riyah tak rammih. Dheddih bektoh Ella ning romanah embanah nibg Mekkasen bisa bhen areh entar ka masjid. Mon ka masjid biasanah moso tantenah otabeh moso eboknah. Ella bisa ning masjid dheri magrib sampek isyak, otabeh bisa ghun sampek samarenah bhejeng magrib pas mole. Mon adhan isyak pas mangkat pole. Polanah mak-semmak dhedih nyaman maskeh mole ghellun samarenah bhejeng magrib. Ella senneng sarah mon e ajhej ka masjid moso tantenah.


Edamame sala sittong kakanan se asalah deri Jepang. Edamame riyah sabenderreh  padeh so kacang ijo ghun se esebhut edamame kacang ijo se ghi' matta. Edamame biasanah ekellah pas ekakan so bhuje. Salaen rassanah se nyaman kakanan riyah esebhut kakanan se bhegus ghebey kasehaten. Sala sittong kandungan se badha e edamame riyah 9 macem asam amino se afungsi ningkat aghi sistem imun, ma stabil kadar gule dere, ben ningkat aghi matabolisme bheden. Nah, mon la taoh apa jiyah edamame ben kandungan gizinah, ghita' penasaran ghebey arassaeh kakanan riyah?. Coba mon terpa'en nyepper ka restoran Jepang, coba' messen kakanan riyah. Kor jek salaaghi sengko' mon pas ghi' terro nambe'eh pole.


Tokang adan otaba muadzin neng Madhura kabannya'an ta' teptep. Se ma ta' teptep reya polana bannya' masjid se ta' andi' kapangurusan se teptep polana lakar ta' egaji. Tape hebatdha reya mon baktona adan bada'a bhai se langsong negghu' emmik. E daerah kottha raja biyasana bagina pangurus masjid reya andi' gaji ban andi' jadwal, tape e Madhura kadhang oreng ta' bangal ngala' bajaran, otaba mon pessena amal masjid reya ta' olle ekala' apa pole eghabay bajaranna oreng. Ban kiyae se lako dhaddhi Imam bhajang biyasan ya keyae kampong otaba oreng se biyasa dhaddhi Imam. Keng se lebbi ani reya pessena amal se ghun bisa ekaghabay majar lestrek otaba mateppa' gheddhungnga masjid. Oreng bannya' sala kappra parkara pesse amal, bannya' ta' tao jha' olle kaangghuy kaparlowan masjid ma'le ta' car-kalacer.


Ta'al ajiyah bueh se bungkanah teggih parak padeh  bik bungkanah nyor, keng mon deging bueh nah parak padeh bik lang-kaleng  aberna pote, tapeh mon ekekkek lebbi liya' ebendingagih bik lang-kaleng. Rassanah ta'al riyah manes pas tak kalah nyaman bik lang-kaleng. Setiyah bennyak reng-oreng ngelakoneh penelitian kaangghuy kesehatden manossah. Hasellah ngebukte agih jek ta'al riyah aghendhu' bennyak vitamin sareng mineral se beccek dek bhedennah manossah. Ta'al riyah cocok mon ekakan bik oreng se ngejelanagih diet terro koros, polanah bueh riyah andik kalori se sakonek ben aghendhu' aeng se bennyak. Biasanah selaen ekakan, ta'al riyah sare patenah jughan egebey enoman se anyama la'ang. Ngenom la'ang teppak nas-panassah senat mataareh cek seggerrah. E Madureh bennyak oreng se dhujen ngenom la'ang nekah.


Bektoh areh sabtu karin be lili neghuh peertandingan basket neng sekola’nah lili. Karin seneng e ajek ke sekola’nah lili amargha karin asekolah neng pesantren. Lili ajelas aghin pertandingan melawan sekolah SMA 1 ben SMA 2 we’ duwe’nah padeh sekolah favorit dhedina rammih se nenghuh pertandinnga basket. Lili ketemuh kancanah neng lapanngan lili ngajek karin abereng maso kancana lili mare sajen rammih, karin norok seneng amargha benyak kancana. Selama pertandingan penonton egebey ngetek amargha poinnah leb – salebhen teros. Karin atanya ke lili mon menang olleh apa, lili jeweb mon menang olleh pesse lema beles jutah. Akhira babak final be pemenangah sekola’nah lili, lili heboh ben kancana amargha sekola’nah menang.


Renal ben Weli entar ka Taman Mini Indonesia Indah se buruh e bukka' dheri renovasi. Mangkan nompak mobil ka Jakarta Timur. Pas dhepak Renal ben Weli loppaeh tak melleh tiket online. POlanah ghitak andik tiket, pas e araaghi ka pintu 3 ghebey melleh tiket on the spot. Dhepak ghen pintu 3, Renal ben Weli norok antri polanah ternyata benyak oreng se ghitak taoh kiyan mon kodhu melle tiket online. sabegien oreng posang majer angghuy MBanking se ma ghebeyen antrian jhen abit, polanah melle tiket on the spot ghun bisah angghuy pembayaran online. samarenah antri melle tiket, Renal ben Weli pas masok TMII langsong ka parkiren Mobel. Mareh markir pas antri ning bherisen Mobil Keliling se e sediaaghi TMII. Sejjhe' e renovasi, TMII satiyah tak olle aleng-leng aghuy kendaraan dhibik engak lambe'.


Pan saponapan hal se kodhu sampeyan ngataoen sophaja olleh berkannah dhalam bhejeng Jumat. Aneka kulah taoh dhari khutab Jumat se terakhir kalennah kulah ngeding teppak neng romannah Mba. Se pertama, kodhu ghaduwan niat lillahi taala manabi entarrah ka Masjid. Se kadhuwa' jha' samle' colok kita jareya ambu sarreng ritbiridhan se mabisa maghabay kita neka loppa dhibik napah se ekalakoneh. Onenge jughan manabi sampeyan neka ghaduwan Jumat se coman semenggu sekalean daddhi jha'males dhalam nyareh ban ngalak berkannah Jumat se lok nanto sampeyan bhakal dhepak pole napah bhunten. Ban jha' kalep jughan a jhaga wudhu paneka sopaja lok kenneng ghuda annah setan se loar biasa jagonnah.


Jheman satiyah benyak ustad otabeh penceramah anyar se la matok argheh ghebey a ceramah. Apapole mon ustad artis, se senyatanah artis pas hijrah pas terros a ceramah ning tv. Bhegus senyatanah mon sajhen benyak ustad ben penceramah riyah. Tapeh se madhedih tak bhegus riyah mon la matok argeh ghebey ngeseh ceramah. Polanah lalakon ceramah riyah kan dakwah, tak etis mon misallah matok argeh engak benyak ustad anyar riyah. Biasanah ustad otabeh artis se ghik buru hujrah pas terros matok argeh riyah biasanah tak abit. Polanah ghun sakejhek e kalebur masyarakat polanah populer. Apappole mon misallah oreng riyah andi kalaoan se tak bhegus, bebetek se jhubek. Pagghun ghuk laghuk bebetek jhubek riyah katelah moso oreng laen ben langsong marosak ka nyamanah se dhedih penceramah ben ustad riyah.


Bannya' la sateya oreng ajhualan dari bengko. Contohna ajhualan online. Oreng ta' parlo nyare kennengan, tape cokop dari bengkona lebat aplikasi jhualan otabe sosial media bisa ajhialan, kadhang ye bede kurirra ekspedisi se datang malah ngoni'i bharang se e kerema ka oreng se melle. Sangar kan jhaman sateya. Lebat teknologi se canggih oreng ta' usah emok nyare pesse. Cokop mesen, bisa ekala' otabe minta terraghi, ye nyaman lah. Bharang bisa depa' ka oreng se melle ben kualitassa bharang ye pagghun bhagus. Kadhang kiya pas ye bede gratis ongkos kerem mun lebat aplikasi tambeh nyaman pole. Oreng ta' parlo kaluwar dari bengko, pas teppa' COVID usaha dari bengko riya nyaman ta' ekenning pembetessan interaksi ben rammina oreng.


Sejjhek mareh covid, bis wisata jakarta se tak parloh majer ajhelen pole. Benyak masyarakat se la abit tak len-jhelenan polanah covid pas butoh len-jhelenan masskeh ghun sakejjhe'. Salah sittong peleannah riyah aleng-leng kottah nompak bis gratis eksplorer. Bis riyah andik beberapa rute se bisah ongghe ben toron ning titik tertentu. Misallah rute 1 se andhik tema sejarah jakarta. Mangkat paertama dheri masjid istiqlal, oreng se nompak ning rute riyah bisa molaeh dheri masjid istiqlal ning seddhi'en stasiun juanda. Tiap oreng se engghe bis riyah bisa ongghe selama andik kartu emoney. Maskeh gratis, oreng dewasa se onghe ambhu etap in ben nge tahp out ning mesin se bedeh ning dasbor bis. Bede petugas se bisa abhentoh mon misal ngalamih kendala tak bisa tap in kartunah.


Cook Helper ariyah oreng se a tugas abhentoh kabbhi kalakoan ning depor engak nyiap aghi, a bhungkos, merapi, beberseh ben nyempen pole bahan kakanan se ghi bhegus ben muang kakanan se la tak layak ghebey e kakakan otabe se la bucco'. Cook Helper ariyah abhentoh chef kiyah ghebey a massak tapeh tanggung jawab masakan pagghun ning chef. Polanah Cook Helper riyah a bhentoh chef a massak, mangkanah koddhu taoh ben andik elmoh a massak kiyah. Geji cook helper ning restoran otabe cafe biasanah ning kisaran tello jutah du ratos sampe' tello jutah lema ratos. Biasanah oreng se ghi' a kuliah otabe calon dhedhi chef, bhekal alakoh dhedih Cook Helper ghellun.


Oreng kona reya aberri' pantangan ka para ngoda e jhaman lamba' lebat careta-careta se segghut ekedingaghi ka para ngoda maso para seppo. Pantanganna reya ta' olle acopa ban-saromban polana mon pas acopa ban-saromban bisa ekenneng balat otaba tola mon se netdha' teppa' ka oreng alem. Mangkana oreng kona ta' toman acopa apa pole akerrak ro' jhalan. Tape setiya polana careta kona la ta' toman eyajhari aherra bannya' oreng se ta' andi' tatakrama sanajjan tada' oreng sakte. Oreng sakte bannya' tada' ya polana ghella', careta kona la edhinaaghi ban oreng bannya' alako parkara se ghun tojjhuwanna ghun dhunnya ban kasoghiyan malolo.